recursal/SuperWikiNEXT-32B huggingface dataset:
**蘇聖瑪麗**（法文、英文：Sault Ste. Marie，花名：The Soo）係加拿大安大略省北邊嘅第三大城市。佢位於聖瑪麗河（英文：St. Marys River (Michigan–Ontario)）北岸，向南望係美國密之根州嘅同名城市。屬於阿爾崗瑪地區（英文：Algoma District）。喺 2006年人口有75,000。居民叫自己做Saultites。

人口
--

### 種族

蘇聖瑪麗曾經係意大利人嘅移民地帶，所以有好多意大利人居住，其後原住民比較多。亞洲人口佔 7.8 %。

交通
--

蘇聖瑪麗有一個嗌蘇聖瑪麗機場（英文：Sault Ste. Marie Airport）（IATA：YAM，ICAO：CYAM）嘅機場，另外亦有一條嗌17公路嘅高速公路，嗰道亦有一條嗌國際大橋嘅橋，通去美國。公共運輸方面，蘇聖瑪麗嘅巴士公司係灰狗巴士（英文：Greyhound bus），同時亦有一間嗌Sault Ste. Marie Transit嘅短途巴士公司並存。蘇聖瑪麗嘅的士公司係積卡的士（英文：Checker Taxi）。蘇聖瑪麗響2001年前有鐵路行走，但係嗰間鐵路公司（英文：Algoma Central Railway）已經喺2001年執笠。

旅遊景點以及娛樂地帶
----------

* Canadian Bushplane Heritage Centre
* 蘇聖瑪麗運河 Sault Ste. Marie Canal
* 蘇聖瑪麗水閘 Soo Locks
* 蘇聖瑪麗賭場 Casino Sault Ste. Marie
* 阿爾崗瑪藝術館 Art Gallery of Algoma
* 薄餅灣省立公園 Pancake Bay Provincial Park

### 冬天有

* Bon Soo Winter Carnival
* Searchmont-滑雪場地

呢到有一個商場Station Mall，係一個安大略省北邊最大嘅商場。

教育
--

主要大學同學院：

* 聖蘇瑪麗索特學院（Sault College of Applied Arts & Technology）
* 阿爾崗瑪大學（Algoma University）（花名：牛高馬大）

參考（連出去）
-------

1. City of Sault Ste Marie
2. Pictoral Guide to Sault Ste. Marie provided by Bravenet.com
3. Soo Guide: Pictoral Guide to Sault Ste. Marie
4. Climate info from Environment Canada
5. SooWeather.com

|  |  |
| --- | --- |
| 權威控制 | 
* VIAF: 123160389
* SUDOC: 17466396X

 |



|  |  |
| --- | --- |
| Stub icon | 呢篇加拿大地理文係楔位文。歡迎幫維基百科擴寫佢。睇 • 論 • 改 • 歷 |
中共總書記習近平
**習近平辦公室**，簡稱「習辦」，可以指中華人民共和國現任最高領導人習近平嘅辦事機構或者辦公場所：

1. 設喺中共中央辦公廳嘅「中共中央總書記習近平同志辦公室」
2. 設喺中央軍委辦公廳嘅「中央軍委主席習近平同志辦公室」
3. 習近平專用嘅各實體辦公室

中共中央總書記辦公室
----------

現任主任：丁薛祥（省部級副職）

2007年5月，喺習近平做咗中共上海市委書記嘅兩個月後，丁薛祥由市委副秘書長兼辦公廳主任升做市委常委兼秘書長，成為習近平嘅政治秘書。喺習近平去中央任職後，丁留喺上海。2012年5月，轉做中共上海市委政法委書記；同年11月當選第十八屆中央委員會候補委員。2013年5月，丁薛祥調中央做嘢，做中共中央辦公廳副主任兼中共中央總書記（習近平同志）辦公室主任。

中央軍委主席辦公室
---------

現任主任：鐘紹軍 大校（正軍職）

鐘紹軍係習近平喺浙江、上海、中央工作時期嘅長期貼身大秘。2013年6月，空降中央軍委辦公廳做副主任兼中央軍委主席（習近平同志）辦公室主任，被授予大校軍銜。

中國國家主席辦公廳
---------

現任主任：*廢除*

「中華人民共和國主席辦公廳」係《五四憲法》體制下國家主席作為國家機構入面設嘅名義上綜合性日常辦事機構。《八二憲法》體制下國家主席變成冇實權嘅虛位國家元首，唔再負責處理具體事務，所以冇再設立獨立嘅辦事機構。
大水塘
**新口岸水塘** (粵拼：san1 hau2 ngon6 seui2 tong4) 係指喺澳門新口岸北面嘅人造水塘。呢個水塘無官方名，只係叫**水塘**（葡萄牙文：Reservatório）或者**儲水塘**（葡萄牙文：Reservatório de Água）。水塘喺花地瑪堂區，係依家澳門面積最大同儲水量最多嘅水塘。

設施
--

有一條步行徑圍繞住新口岸水塘，全長大約2600米，分兩期起。步行徑嗰度有涼亭、兒童遊樂設施同健身設施。

步行徑有幾個入口，方便市民來往黑沙環、外港客運碼頭、回力娛樂場、松山等地方，亦係來往新口岸同黑沙環嘅主要步行通道。

水塘步行徑
水塘步行徑
嗰條步行徑係喺2000年同水塘馬路工程同步進行，喺2002年1月4號落成，嗰時得大約900米。而2006年開始嘅第二期工程將步行徑延長至2600米。同時，又增加咗休憩空間、健身設施同綠化空間。

步行徑建成之前，原本係澳門自來水公司圍封嘅禁區。剩係澳門格蘭披治大賽車期間先係嗰度設置看台，畀人入去。

歷史
--

新口岸水塘唔係天然。水塘位置原本係海，填海計劃起工業區。之後，為咗配合人口增加而起呢個水塘。新口岸水塘建造工程喺1935年動工，1938年起好投入服務。佔地約30萬平方米。

睇埋
--

* 石排灣水塘

參考
--

* 環境保護局 - 自來水的供應

  


|  |  |
| --- | --- |
| Stub icon | 呢篇澳門地理文係楔位文。歡迎幫維基百科擴寫佢。睇 • 論 • 改 • 歷 |
澳門威尼斯人（室外）澳門威尼斯人（室內）
 搵緊第二樣意思嘅話，請睇〈**威尼斯人**〉。
**澳門威尼斯人酒店**（簡稱：**澳門威尼斯人**／**威記**；英文：**the Venetian Macao**）係條位於澳門路氹城塡海區嘅綜合度假村，屬於金沙中國，乃該集團路氹金光大道地域嘅首個項目，開業日期為2007年8月28號。

檔嘢嘅舊名係**澳門威尼斯人——度假村——酒店**（簡稱：**威尼斯人渡假村**；英文：**the Venetian Macao-Resort-Hotel**）。

呢個架部嘅賭場叫**威尼斯人娛樂場**（英文：**Casino Venetian**），博彩區面積約莫係卅七萬六千平方呎；酒店位列五星級，樓高39層，一共有2874間客房；商場個名係威尼斯人購物中心，大概有成百萬平方呎咁大，模仿威尼斯古老街道嚟布置，入面除咗有店舖同餐廳，亦有三條人工河，水上面有載客嘅貢多拉同船伕；又起咗百二萬平方呎左右嘅綜合展覽中心同會議室；重有間擺咗萬五張櫈嘅金光綜藝館，用嚟舉辦文娛體育活動；更設劇場，觀眾位數千八到。

麻煩事
---

### 拒派獎金1278萬——聲稱壞機

*2014年6月19號嘅《太陽報》報道：*  
澳門人葉聚平响2014年4月18號，喺威尼斯人娛樂場玩老虎機，個螢光幕一度出現個中「巨獎」嘅圖案組合，不過畫面隨即出錯，部分圖案「消失」咗而死機；當時相應嘅彩金有成1278萬。佢叫附近職員幫手，對方就話去揾總經理嚟搞。葉先生等咗足足三個鐘頭，總經理先至現身，同佢講話，只係機器故障，查實冇中獎……爭論一輪之後，總經理就話同佢去飲茶，兼且準備叫人重新開機。响2014年4月22號，葉先生响美高梅金殿娛樂場又遇到同類情況，獎金為991萬，呢間賭場都係話壞機，唔算數；喺兩處玩老虎機，一共使咗四百萬。佢之後去博監局投訴，然而回覆係，賭場交咗檢查報告，顯示係壞咗機，因此中獎唔算數，不過輸喺嗰啲所謂壞機嘅錢，就全部唔退返。之後高天賜着手幫葉先生追討呢兩筆錢。梁永鏗分析，或者可以喺香港向該集團興訟。陳捷解釋，賭場無辦法故意令老虎機噉樣故障。

响2014年6月19號，高天賜、梁榮仔同葉先生一齊去到行政長官辦公室遞咗封請願信。到咗2014年6月20號，該事件已經引起咗輿論嘅廣泛關注。

*2014年7月15號嘅《太陽報》報道：*  
葉先生透露，之前追討期間，賭場曾經開過個私了價——只係派一成中獎金額畀佢，亦唔退還食咗嘅錢；佢唔接受……到對方交咗由聲稱第三方公司寫嘅驗機報告之後，就唔再睬佢。高天賜指，近嚟幾個月，收到愈嚟愈多投訴，話賭場唔肯向老虎機中獎者派足彩，甚至完全唔派彩，認為該行業同政府都有責任改善之。區錦新批評制度有缺陷；每次有壞機疑雲，都係由博彩公司自己揾第三方檢測公司檢驗機件，而並唔係由獨立嘅官方人員出動；人哋難免覺得嗰啲公司會偏幫賭場。記者向多國嘅監賭機關查詢，佢哋會點樣處理同類案件，美國內華達州博彩管理局同澳洲昆士蘭州嘅博彩監管部門都回覆指，有派官方技術人員調查事件同檢查機件嘅程序。

响2014年7月15號，高天賜喺立法會全體大會上，為葉先生嘅遭遇同大把其他相似問題提出口頭質詢。雪萬龍回應話博監局判定咗佢冇中獎，因此冇錢收。高天賜表示對以上回覆感到失望，認為政府應該開間化驗室，專責檢驗博彩機器有冇故障，提高中立性。區錦新就批評道，賭場現時唔使為自己嘅壞機負責或者賠償，法例必須檢討。葉先生有到場旁聽，聲言唔會放棄申訴，將會委託高天賜，轉為向譚伯源，繼續追討。

响2014年7月22號，葉先生同高天賜一齊去崔世安競選辦公室遞信求助。葉先生向傳媒表示，懷疑事件牽涉官商勾結，政府有偏幫賭場嘅嫌疑。高天賜話，賭場噉樣搞法，會整衰澳門博彩業名聲，又希望可以同崔世安及譚伯源對話。

### 唔肯派彩106萬——取消資格

响2008年2月15號，澳門人鄧詩蘊喺威尼斯人娛樂場玩老虎機時，中咗「日日角王霸主」大獎，職員行埋去通知佢，贏得咗105.56萬彩金同澳門威尼斯人酒店嘅兩晚免費套房住宿，翌日有頒獎儀式，並叫佢攞出身份證同喺張聲明書上面簽名。到咗2008年2月16號，鄧女士由職員帶到頒獎現場，跟住有另一個職員嚟到，問佢係唔係有親屬喺嗰間公司做嘢。鄧女士答咗佢話阿哥係之後，職員即刻拎份文件出嚟，指出因為有條款規定，該公司工作人員親屬冇資格參加上述遊戲，所以佢唔合資格，冇得收彩金。然後，鄧女士要求職員將此事通知博監局，有一個應聲走咗，返嚟時話畀佢知，該局唔受理。鄧女士家人等到2008年2月18日辦公時間，為此打電話去博監局，被邀請去筆錄，並獲答應為佢跟進。

鄧女士响2008年2月18號向《澳門日報》投訴時指，由申請用嚟投注有關老虎機嘅會員咭，至到準備攞上述大獎之前，一直冇聽聞嗰條規則存在；職員只係會提醒佢，將張咭插啱位嚟操作部機，就可能會中獎；之前嘅輸錢投注以及兩次攞到價值30蚊嘅獎勵，都無被阻止；賭場嘅廣告、宣傳單張同老虎機上面亦冇呢啲字句。

《太陽報》記者响2008年2月19號去到嗰間賭場考察，發現宣傳單張上面雖然列出咗幾十條條款細節，但係就冇以上嗰條，只係用細字寫住「有關抽奬詳情，請參閱條款及細則或到路氹金光大道濠會櫃檯查詢」。

响2008年2月22號，博監局發出署名雪萬龍嘅消息稿，話賭場唔使派彩——雪先生响2007年12月19號核准咗堆規則，當中第十二條列明，威尼斯人澳門股份有限公司嘅員工同代理商及其家屬都唔參加得呢個活動，而條規則有响適用老虎機區域道騷出嚟，喺傳單最底亦有提示客人去櫃檯查詢條款同細則，而鄧女士個阿哥係該公司嘅客戶推廣經理，故此佢唔合資格。

《澳門日報》响2008年2月23號轉述鄧女士話，對該局嘅裁決好唔滿意，認為對澳門人好唔公平，又提及之前唔夠秤嘅香港人阿彤犯規入場，都攞到獎金……重指摘間賭場賠細唔賠大，又唔答員工家屬輸嘅錢會點樣處理，質疑賭場自訂嘅規條似乎凌駕於法律之上，希望政府同傳媒關注……佢誓言爭取到底。

備註項
---

「博監局」係「博彩監察協調局」嘅簡稱。文章當中嘅錢銀都以港圓做單位，統統寫成約數。

參考表
---

1. ↑
2. ↑
3. ↑  〈存档副本〉. 原著喺2021年8月19號歸檔. 喺2021年8月19號搵到.
4. ↑  〈存档副本〉. 原著喺2021年8月19號歸檔. 喺2021年8月19號搵到.
5. ↑
6. ↑
7. ↑
8. ↑
9. ↑
10. ↑
11. ↑  〈存档副本〉. 原著喺2021年8月26號歸檔. 喺2021年8月21號搵到.
12. ↑
13. ↑
14. ↑
15. ↑
16. ↑
17. ↑
18. ↑

連出去
---

* 澳門威尼斯人酒店官網 | 澳門酒店 | 澳門5星級酒店預訂
澳門漁人碼頭正門
**澳門漁人碼頭**（英文：**Macau Fisherman's Wharf**，葡萄牙文：**Doca dos Pescadores de Macau**）係澳門第一個主題樂園同仿歐美漁人碼頭嘅商場。澳門漁人碼頭喺外港新填海區孫逸仙大馬路對開，鄰近外港碼頭。由何鴻燊同周錦輝投資18.5億澳門幣，用咗5年時間籌備同興建。2005年12月31號由澳門行政長官何厚鏵同漁人碼頭主席何鴻燊揭幕，開始試業，試業一年後喺2006年12月23日正式開幕。

爭議
--

2014年，澳門城市規劃委員會討論漁人碼頭A地段項目嗰時，有十幾份公眾意見質疑點解工務局只批60米。城規廳廳長劉榕喺會度話，「新發展項目只高48米，60米是前一張街線圖的規劃建議，文化局的非約束性意見也是60米。」當時文化局同工務局城規廳都一致堅持建議限高60米。點知9個月後，上述意見作廢，規劃推倒重來，工務局公示漁人碼頭A地段街線圖，可建高度從原來嘅60米突然放高至到90米，比城規會2014年8月討論嘅規劃方案放高咗三分之一，地積比亦由原來嘅1.7倍加到2.6倍，覆蓋率由42%加到55%，估計可建樓面面積因此增加接近一半。而文化局喺第二份草圖冇再表達任何意見，引起爭議。

2017年6月，聯合國教科文組織世界遺產中心分析澳門保護狀況報告後，發表決議草案，嚴厲指出澳門政府對世界遺產保護有好多問題。中心強烈關注發展高樓破壞包括東望洋燈塔在內嘅世界遺產景觀，並點名批評澳門漁人碼頭嘅酒店建築項目。

圖集
--

* 澳門漁人碼頭內嘅宣傳活動澳門漁人碼頭內嘅宣傳活動
* 澳門漁人碼頭內嘅宣傳活動澳門漁人碼頭內嘅宣傳活動
* 賽車宣傳活動賽車宣傳活動

參考
--

1. ↑  〈新局長新作風 漁人碼頭地皮放高1/3〉. 論盡媒體. 2015-03-28. 喺2017-11-17搵到.
2. ↑  〈文化局轉軚支持漁頭放高90米〉. 論盡媒體. 2015-06-10. 喺2017-11-17搵到.
3. ↑  〈澳門保育惹世遺中心關注〉. 市民日報. 2017-06-08. 原著喺2017-11-07歸檔. 喺2017-11-01搵到.

出面網頁
----

|  |  |
| --- | --- |
|  | 維基同享有多媒體嘅嘢：**Macau Fisherman's Wharf** |

* 澳門漁人碼頭網站
**澳門文化局**（葡萄牙文：**Instituto Cultural**，IC），係澳門政府社會文化司轄下嘅行政自治部門，喺1982年9月4號成立。負責推廣中葡文化交流，推廣葡萄牙文語言文化同協助制定同執行有關澳門文化同學術研究同埋政策。前身係**文化司署**。現任首長係穆欣欣，副局長係梁惠敏、張麗珊。

歷史
--

澳門文化局喺1982年成立，當時叫**澳門文化學會**（葡文：Instituto Cultural de Macau），並獲賦予具行政、財政同財產自治權嘅資格。1989年9月25號，澳門文化學會改名做**澳門文化司署**（葡文名冇變）。

責任
--

為支援本地社團開展以發展公益為宗旨嘅各種非牟利文化藝術活動，包括：表演藝術、視覺藝術、藝術教育、文化遺產（包括非物質文化遺產）、文學出版、學術研究、文化藝術評論、傳統文化節慶活動、文化藝術交流、以至到澳門以外地區參加比賽或接受獎項、電影與錄像製作及文化創意產業相關活動等，特設立 "文化活動/項目資助計劃"，以促進本地文化的多元發展，推動藝術扎根，改善藝文環境，豐富社區文化生活，弘揚本土文化價值，鞏固澳門文化藝術的永續發展。

管理設施
----

* 澳門檔案館
* 澳門公共圖書館（原本叫澳門國立圖書館）
* 澳門演藝學院
* 視覺藝術學校（已併入澳門理工學院）。

舉辦活動
----

文化局主要舉辦嘅大型活動有

* 澳門國際音樂節
* 澳門藝術節
* 澳門青年音樂比賽
* 澳門美術雙年展
* 澳門國際幻彩大巡遊（又叫澳門拉丁城區幻彩大巡遊）

出面網頁
----

* 澳門文化局
「美洲豹」跳轉嚟呢度。要睇第啲意思，請去【**美洲豹 (搞清楚)**】。

| How to read a taxoboxHow to read a taxobox**美洲獅** |
| --- |
|  |
| 瀕危指標 |
| 就快受威脅（Near Threatened） (NT) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 食肉目 |
|
|
|
|
|
|
|
|
| 科 | 貓科 |
|
|
|
|
|
| 屬 | *美洲獅屬* |
|
|
|
|
|
|
|
| 種 | ***P. concolor*** |
|

 |
|
| 二元學名 |
| ***Puma concolor***(Linnaeus, 1771) |
|
|
|
| 美洲獅生活範圍美洲獅生活範圍 |
|
|
|
|
|
|
|
|
|
|
| 別名 |
| *Felis concolor* |

**美洲獅**，（學名：*Puma concolor*），係西半球分布最廣泛嘅哺乳動物之一。佢嘅英文名：**puma** 依個字，係嚟自印加語，意思係**山獅**，**美洲豹**咁解。

分類同特徵
-----

美洲獅係屬於美洲金貓屬。美洲獅喺跳躍方面有驚人嘅「天賦」，佢輕輕一跳，就能夠跳到 6 至 7 米以外，厲害啲嘅更加可以跳到10幾米遠。擅於游水同爬樹。叫聲好大，但唔會咆哮（咆哮係大型貓屬嘅特徵之一），叫聲反而係嘶叫、或者似雀叫聲。交配時就發出好似人類尖叫聲嘅恐怖聲音。壽命可達19年。

地理分布
----

美國亞利桑那州沙漠博物館裏面嘅美洲獅
美洲獅係一種住喺北美洲、中美洲、甚至乎南美洲嘅食肉貓科動物。佢嘅適應能力好強，無論響沙漠，冰原，高山，熱帶雨林，濕地等都可以生存。一般住響寒帶同山區嘅亞種，體形會大隻啲。

食啲乜
---

美洲獅係一種凶猛嘅食肉猛獸，亦都係噬殺成性嘅「雜食家」，主要食野生嘅兔、羊、鹿，喺肚餓嘅時候亦都會偷食家畜家禽，甚至連最難對付嘅犰狳、豪豬同臭鼬，甚至狼、熊等猛獸嘅幼仔，美洲獅亦都能夠令到佢哋束手就摛。如果美洲獅捉到嘅獵物比較多，佢哋就會將餘噃嘅食物收埋喺樹上面，等遲啲噃嚟再食。由於美洲獅嘅原有棲息地開始被人類佔據，人獅之間接觸機會多咗，所以美國不時發生多宗襲擊，甚至捕獵人類嘅事件。

繁殖記錄
----

妊娠期為 3 個月，一胎生 2 到 4隻。獅乸生完後第二年又可再生。獅 BB 出世時，身上滿佈斑點，會維持半年左右。通常一隻響春天出現嘅美洲獅，到秋天就可以食肉，到冬天就可以自己搵食。

響香港已拆卸好多年嘅荔園動物園，以前亦有養過美洲獅，佢哋都係響20世紀80年代由日本運嚟養，分別係一雄一雌。其中獅乸**咪咪**，唔單止抓傷過管理員，仲曾經「逃獄」，最後要以前漁農處職員用麻醉槍制服。

延伸閱讀
----

* David Baron, *Beast in the Garden: A Modern Parable of Man and Nature*, W. W. Norton, 2003年11月，精裝，320頁，ISBN 0-393-05807-7。

註
-

1. ↑  Cat Specialist Group (2002). *Puma concolor*. *2006 IUCN Red List of Threatened Species*. IUCN 2006. Retrieved on 11 May 2006. Database entry includes justification for why this species is near threatened

|  |  |
| --- | --- |
|  | 維基同享有多媒體嘅嘢： **美洲獅** |
《習近平總書記系列重要講話讀本》
**習語錄**，正式名叫《**習近平總書記系列重要講話讀本**》，係一本記載中國共產黨中央委員會總書記習近平講話內容嘅書，由中國共產黨官方嘅人民出版社同學習出版社聯合出版。

歷史
--

本書分爲12個專題，按中國通訊社新華社嘅解釋，內容爲「闡述習近平系列重要講話嘅意義、內涵、精神實質同實踐要求」。

目前，中共中央宣傳部同中央組織部已下達通知，要求喺中國共產黨內部學習呢本嘢。同時，重要求各高校將本書作爲「師生理論學習教材」。

本書定價25蚊人仔，書底另有「出版物版權追溯保護驗證碼」。

中華人民共和國官方媒體稱「該書十分暢銷」，不過據報道唔少大陸網民進行咗諷刺。

評價
--

新華社稱：「《讀本》為廣大黨員、干部、群眾學習講話精神提供咗重要輔助材料。」

據臺灣《自由時報》報道，有網友發表對此評論稱「孩子嘅洗腦唔能夠等！」

英國廣播公司喺一篇有關該書嘅報道入面，喺一個章節用咗「『造神』運動？」一小標題以示評價。

睇埋
--

* 對習近平嘅爭議

參考
--

1. 1 2  〈《习近平总书记系列重要讲话读本》〉. 新華社.
2. 1 2  〈中宣部要求把習近平講話納入高校教材〉. BBC中文網. 原著喺2020年3月28號歸檔. 喺2015年2月22號搵到.
3. ↑  〈中國官媒報道習近平著作暢銷遭網友調侃〉. BBC中文網.
4. ↑  〈習近平講話編讀本納教材 網友諷：孩子的洗腦不能等〉.
用喺電弧焊度嘅電極。
**電極**（粵拼：din6 gik6，英文：electrode）講嘅係一般喺電池入面，同電解質溶液發生氧化還原反應嘅位置。佢係分開咗正負極，一般嚟講，正極就係陰極，佢同過攞到電子嚟發生還原反應，而負極就係陽極，佢係丼咗啲電子嚟發生氧化反應。而電極既可以係金屬，又可以係非金屬，如估佢可以同電解質溶液嚟換轉啲電子嘅話，噉就係電極喇。

由來
--

關於「電極」嘅概念，最先喺1834年由M·法拉第搞過系統電解實驗之後再提出嚟嘅，佢原嚟嘅意思係話插喺電解溶液入面，從而構成電池嘅屬棒。而電池就係由一堆兩個之間可以掂到嘅嘢嚟整成，其中一邊係電子導體──金屬（包括埋石墨）或半導體，另一邊必須係離子導體──電解質。而最簡單嘅電極應就係包括咗兩個物相同一個相介面。而呢樣嘢講深啲就係「半電池」噉解。

改名
--

關於「電極」係用咩方法嚟改名嘅，真係都幾複雜下，因為有啲係按返電極嘅金屬部分嚟改名；有啲係按返電極活性嘅氧化還原反應入面，所對應嘅物質特徵嚟改名；有啲係按電極嘅金屬部分樣嚟改名；重有啲係按電極嘅功能嚟改名。

符號
--

睇埋：正極、負極、陰極同埋陽極
喺電池度成日都見到有標住「+」嘅符就係「正極」噉解，喺另一邊有標住「-」嘅符號就係「負極」噉解。如估係蓄電池嘅話，凈係得正極有寫「+」，而負極就唔玩呢尐嘅。佢重可以用顏色嚟話係正負極嘅：紅——正極，黑——負極。

表達式
---

一般用嚟話電極嘅表達式係寫低各串聯嘅物相，每相介面用個「|」符號嚟搞。

| 物品 | 表達式 |
| --- | --- |
| 銀電極 | Ag｜AgAg｜AgNO3 |
| 鈍化鐵電極 | Al｜Fe3O4｜Fe2O3 |
| 氯化鈉電極 | Na｜NaCl｜Cl |

品種
--

* 按材料嚟分：
	+ 金屬電極
	+ 膜電極
	+ 微電極
	+ 化學修飾電極
* 按作用嚟分：
	+ 指示電極
	+ 工作電極
	+ 參比電極
	+ 輔助電極
* 按性質嚟分：
	+ 極化電極
	+ 去極化電極

同佢有關嘅書籍
-------

* 朱浩 《高中電學》：龍門書局（2010年）
* 孙毓庆 主编 《分析化学》（第四版） 人民卫生出版社 ISBN 7-117-03315-0

註
-

1. ↑  呢度講嘅「電解質」就係電解質溶液噉解。
旺角警署
**伍淑怡抄牌案**，或者叫**伍淑怡被警察騷擾事件**，係關於2018年6月香港一單警察醜聞。女模特兒伍淑怡（YoYo）當時29歲，佢向香港警察投訴課報稱，同月21號下晝路過旺角街頭時被一名軍裝男警截查身份證，過程中俾對方無理收集個人資料同埋事後電話騷擾。投訴課接受投訴，同埋已處分有關警員。事件驚動香港媒體、網民進行熱論同批評。

經過
--

最先由伍淑怡上社交平台公開事件，指被一名香港警務人員涉嫌濫用職權，向自己「抄牌」（追女仔），信息被轉發同埋本土媒體報導。其後，2018年6月22號佢正式向「投訴科」求助。

案情指，2018年6月21號約17點伍淑怡喺港鐵旺角站附近行過，一名軍裝男警上前截查，除要求伍小姐出示身份證外，重要求提供職業、電話同埋地址等個人私隱內容，並表明非法意圖，即懷疑約炮，話係「做朋友」。初時，伍表示：「唔明」，而男警續稱：「你明㗎啦」。

當晚，伍一返到屋企就接獲對方滋擾性電話。該男警打電話同WhatsApp留言可見，包含追求、性暗示等「唔理想」內容，當佢得知伍明確拒絕隨即示意「唔好告我」。由於YoYo質疑對方涉反私隱條例同埋濫權，利用特權方便溝女，並擔心被「揾上門」同埋其他「受害者」，所以用facebook呼籲「各位姊妹小心」，同埋去旺角警署備案，到投訴警察課投訴。

處理
--

2018年6月22號，據報涉案警員守西九龍警區，相關警區接手調查並初步簡略落口供。個男警原來係戴有婚戒，結咗婚，同埋WhatsApp個頭像都有張同老婆親暱相片。

同年6月27號上晝11點，投訴警察課約見伍淑怡真正筆錄口供。

2019年3月27號，伍淑怡被「抄牌」一事已立案處分。由警署回信得知有關指控獲「證明屬實」，警方已處分有關男警。Yoyo留言：「我伍淑怡從來都唔會誣告人，多謝認真調查，令我得到清白！」警方指，投訴警察課認為閉路電視影到、電話錄音、WhatsApp訊息等多項證據，都確切支持有關指控，重發現涉案警員再三講大話，同埋撕毀警員記錄簿等證據，係各種「公職人員行為失當」問題。另外，獨立監察警方處理投訴委員會（監警會）推出第25期《監警會通訊》，監警會同意投訴警察課「獲證明屬實」分類，有關警員受到「紀律覆檢」。同類情況會罰辭職，甚至革職，但考慮案情嚴重性同埋對體制影響，處罰未至要曾蔭權涉貪案或者朱經緯打人案。

另外，佢過程中被好多撐警人士恐嚇。當中包括疑有藍絲帶等激進建制派撐警支持者用正義聯盟、「正義」人士等匿名署名寄出帶血紅字「警告信」，而社交平台同樣受到洗版同埋粗口攻擊。警方接報後，已一度到佢工作地方加強巡邏。

睇埋
--

* 仙樂都
* 旺角警署強姦案

參考
--

1. ↑  女模伍淑怡疑遭警員「抄牌」　調情對話曝光 互聯網檔案館嘅歸檔，歸檔日期2019年11月11號，. 2018年06月22號
2. ↑  【阿sir「抄牌」】軍裝查𡃁模伍淑怡攞電話 致電約飲酒對話曝光 互聯網檔案館嘅歸檔，歸檔日期2019年11月11號，. HK01 2018-06-22
3. ↑  投訴警察課聯絡　伍淑怡爆6.27正式落口供 互聯網檔案館嘅歸檔，歸檔日期2019年11月11號，. 東方日報 2018年06月25號
4. ↑  警員抄牌事件獲跟進　伍淑怡：我唔會誣告人 互聯網檔案館嘅歸檔，歸檔日期2019年11月11號，. 東方日報 2019年03月27號
5. ↑  【阿sir「抄牌」】伍淑怡投訴警員「證明屬實」　須接受紀律覆檢 互聯網檔案館嘅歸檔，歸檔日期2019年11月11號，. HK01 2019-04-03
6. ↑  伍淑怡被抄牌事件有進展　揭男警3度講大話 互聯網檔案館嘅歸檔，歸檔日期2019年11月11號，. 東網 2019年04月03號
7. ↑  YoYo收恐嚇信被迫搬屋 互聯網檔案館嘅歸檔，歸檔日期2019年11月11號，. AppleDaily 2019年04月04號
**伍秉鑑**（粵拼：ng5 bing2 gaam3；英文：**Howqua Ⅱ**；1769年—1843年9月4號）又名**敦元**（deon1 jyun4），字**成之**（sing4 zi1），號**平湖**（ping4 wu4），商名**浩官**（hou6 gun1），祖籍中國福建，係清朝中葉富商，廣州十三行怡和行嘅行主。2007年4月初被亞洲華爾街日報選為「近千年世界最富有五十人」裏面六位華人富豪之一。

生平
--

佢老頭伍國瑩曾經喺潘振承屋企擔任帳房，後來經營怡和行，畀外商稱為「浩官」。1801年，伍秉鑑接手怡和行，識得籠絡其他行商，1811年，伍秉鑑擔任英國公司羽紗銷售代理人，佢將利潤按比例分畀全體行商，長期擔任十三行公行嘅總商。伍秉鑑識得同洋人建立良好嘅情感，伍秉鑑重係英國東印度公司最大嘅債權人，被認為係當時嘅中國首富，財產有2600萬銀元。美國商人亨德喺《廣州番鬼錄》度講：「伍浩官究竟有幾多錢，係大家成日討論嘅話題。」；「1834年，有一次，浩官對佢自己嘅各種田產、房屋、店舖、銀號同埋運往英美嘅貨物等財產估計咗一下，有大概2600萬元。」嘉慶末年至道光初年，伍秉鑑包庇外商走私鴉片，畀林則徐話過好多次。1817年，一架由怡和行擔保嘅美國商船被官府查獲走私鴉片，伍秉鑑被迫交出罰銀16萬兩。林則徐封鎖商館，斷絕糧、水等供應，伍秉鑑暗中供應畀外國人食品同飲用水。1840年6月，第一次鴉片戰爭爆發嗰陣，伍秉鑑同其他行商積極募捐，出資修建堡壘、建造戰船。戰後，曾獨自承擔南京條約中外債300萬中嘅100萬，朝廷恩賜三品頂戴。同年喺廣州伍家花園病逝，譚瑩寫碑文話：「庭榜玉詔，帝稱忠義之家；臣本布衣，身系興亡之局。」佢死咗之後，佢嘅第四個仔伍受昌接手家業。

參考
--

* Hunt,Freeman （著） (2009). 《《廣州番鬼錄》》. 嶺南文庫. 馮樹鐵、沈正邦 （譯）. 廣州: 廣東人民出版社. ISBN 9787218065892. `{{cite book}}`: Unknown parameter `|month=` ignored (help)
* 李遠江. 《《世界首富伍秉鑑的末路人生》》. 《先鋒國家歷史》雜誌社.
* 冷東、趙春晨、章文欽、楊宏烈 (2012). 《《廣州十三行歷史人文資源調研報告》》. 廣州: 廣州出版社. p. 第141頁. ISBN 978-7-5642-1181-7
「美洲虎」跳轉嚟呢度。要睇第啲意思，請去【**美洲虎 (搞清楚)**】。

| How to read a taxoboxHow to read a taxobox**美洲豹** |
| --- |
| 香港動植物公園曾經養過嘅美洲豹（生前嘅相）香港動植物公園曾經養過嘅美洲豹（生前嘅相） |
| 瀕危指標 |
| 就快受威脅（Near Threatened） (NT) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 哺乳綱 |
|
|
|
|
|
| 目 | 食肉目 |
|
|
|
|
|
|
|
|
| 科 | 貓科 |
|
|
|
|
|
| 屬 | *豹屬* |
|
|
|
|
|
|
|
| 種 | ***美洲豹種*** |
|

 |
|
| 二元學名 |
| ***Panthera onca***Linnaeus, 1758 |
|
|
|
| 美洲豹嘅而家分布（綠），以前嘅分布（紅）美洲豹嘅而家分布（綠），以前嘅分布（紅） |
|
|
|
|
|
|
|
|
|
|
|

美洲豹
美洲豹黑色變種
**美洲豹**（學名：*Panthera onca*），又叫做**美洲虎**，係世界上第三大嘅豹屬動物，亦係西半球最大型嘅貓科動物，外表形態同豹極之相似，但係較粗壯，圓斑中有黑點，毛色亦較為深黃。同老虎一樣係食物鏈嘅頂級捕獵者。佢係美洲地區唯一嘅豹屬動物。

體型同外表
-----

體長 1.62 到 1.82 米，體重 56 至 96 千克，有啲可以重到 130 千克。外表似虎豹綜合體，肩臀較壯，黑斑中有圓點，四肢同下側腹則形成較大嘅黑點，背脊嘅黑斑有形成一條線嘅橫紋。同豹一樣會有黑化嘅個體。

分布地同棲息環境
--------

從美國佛羅里達州直到阿根廷中部，喺雨林、沙漠同埋高山都有，但主要偏好近水嘅生境。

食物同生態地位
-------

具領域性，可互相重疊，豹公領域大細係豹乸兩倍，可能同幾隻豹乸重疊，活動範圍大約 2000 到 3000 米，最大可將近 60 千米。會發出多種叫聲，表達情緒。美洲豹亦都貓科中唯一以襲擊獵物頭骨作為捕獵技巧嘅動物，力大幾乎及得上獅子，可以拖住一隻牛長途咁行。利齒亦有咬碎獵物頭骨以及龜殼嘅能力。

響南美洲食物鏈上端，食物包括魚、水豚、鹿、剌鼠、野豬、淡水龜等，甚至係牙尖嘴利嘅鱷魚。近年研究亦發現美洲豹原來有食腐肉嘅習性。

生殖
--

豹乸成年都可以生仔，但各地生殖高峰期無一定，懷孕期大約 90 到 110 日，一胎大約生一到四隻，豹仔兩到十天後會開眼。

保育現狀
----

由於美洲豹所居住嘅環境一直受到破壞，加上人類對皮毛嘅需求，傷害家畜等種種理由，令美洲豹數目日漸減少。

美洲豹係香港動植物公園嘅「鎮園之寶」，曾經養咗四隻，佢哋分別住響大型美洲豹籠舍內。個籠舍喺兒童遊樂場斜對面，喺1994年完成，面積比起原先位於獸籠入口旁邊，喺1976年完成嘅舊籠舍足足大成 4 倍。

2008年6月10日，最後一隻美洲豹「小花」老死，園方考慮到美洲豹需要更大嘅生存空間而唔再引入美洲豹來港。「小花」先後經歷「兩段情」：首任伴侶因為有先天性脊骨缺陷，被人道毀滅；繼任嘅「小黑」亦喺2003年死咗。

參考
--

1. ↑  Nowell, K. Breitenmoser, U. Breitenmoser, C. & Jackson (2002). *Panthera onca*. *2006 IUCN Red List of Threatened Species*. IUCN 2006. Retrieved on 11 August 2006. Database entry includes justification for why this species is near threatened.

|  |  |
| --- | --- |
|  | 維基同享有多媒體嘅嘢：**Panthera onca** |
座標: 22°29′54″N 114°08′11″E﻿ / ﻿22.49833°N 114.13639°E﻿ / 22.49833; 114.13639

彭氏宗祠
**彭氏宗祠**喺香港新界北區粉嶺粉嶺圍北便村，係新界五大家族彭氏嘅家族祠堂，每年嘅二月初二，彭氏族人都會喺宗祠裏面舉行春祭盛典，拜祭歷代祖先。由1979年開始，彭氏宗祠裏面嘅部分地方改咗做粉嶺幼稚園，畀村裏面嘅年幼子弟提供學前教育，到近年粉嶺幼稚園先至關閉。

史
-

彭氏宗祠初喺明朝萬曆初年（1573年）喺北圍裏面起。到咗清朝道光年間，國學士彭步進見宗祠日久失修，喺道光廿六年（1846年）委託風水先生擇咗吉日，將宗祠搬去北便村而家嘅地址。彭氏宗祠曾經喺光緒十年（1884年）重修，後來又喺1979年重新粉飾。

結構
--

彭氏宗祠係兩進式建築物，規模雖然細過其他新界五大族圍村嘅家祠，但係建築相當精美，大門左右掛咗楹聯：「商賢世澤 宋史家聲」，正廳就有一座壁龕，分上下一共七層，供奉粉嶺村始祖彭桂以下16世88個祖先嘅神位，正廳右邊供奉「烈子靈牌」，村民叫做「英雄陣」，用嚟紀念為村做事而犧牲同有貢獻嘅族人。中間係天階，兩邊係廂房同走廊，有斗拱木刻、屋脊上面有「鯉躍龍門」雕飾、花崗石樑柱、陶塑人物、精緻嘅壁畫。彭氏宗祠已被評為一級歷史建築受到法例嘅保護。

* 正門
* 鋪首
* 斗拱
* 木刻

出面網頁
----

* 彭氏宗祠（粉嶺圍）
**彭心**(Sam Pang)，香港親中派商人，為粉嶺彭氏原居民。積極鼓勵香港商人回內地發展，曾多次獲統戰部官員接見。

早年經歷
----

佢喺一次接受中國媒體訪問嘅時候提到，自己19歲創業開服裝店，2010年生意失敗之後，轉地盤同裝修，去到2013年又創辦咗「The Pangs彭記洋服」，而佢自己亦受到黎偉業嘅影響，視黎為心靈導師。彭心喺一啲獅子會嘅活動入面甚至被形容為「黎偉業獅伯徒弟」。

另外，佢本身亦熱愛Punk文化，曾經創立HK Punk Club並擔任會長。

政治立場同事件
-------

佢係親中派嘅成員，不時喺Facebook 分享政見，支持就基本法第23條立法同所謂「愛國者治港」原則，又形容香港反送中運動為「黑暴」。喺七二一元朗襲擊事件發生後，佢亦被連登網民指有份煽動黑社會襲擊反送中運動嘅示威者。

佢亦曾經參與2023年1月舉行嘅村代表選舉，角逐粉嶺圍村代表，但只係攞到88 票，遠低於 440 票當選嘅彭振聲。

### 被指同47人案組織排隊黨有關

就2020年香港立法會選舉民主派初選，香港政府喺2021年初引用北京未經諮詢或香港人同意強行訂立嘅《港版國安法》，對民主派大肆進行政治檢控，案件拖延去到2023年2月開審。其中報稱S.P.C.青創家協會理事嘅范功健就被指有份策劃喺法院門外組織「排隊黨」，阻止想旁聽嘅公眾入場，之後有媒體訪問身為S.P.C.青創家協會創辦人兼主席嘅彭心，但彭心就劃清界線，話件事同佢無關，話范功健「行事為人唔 Okay」，又話佢已經退出左S.P.C.青創家協會，甚至直指佢招搖作騙行騙。

參考
--

1. ↑  浩楠 (2019-07-19). 〈[STARSHK 傑出青年] 彭心從西裝領悟人生〉. *STARSHK* (臺灣中文). 喺2023-02-17搵到.
2. 1 2  〈「國組織」頭目的導師，原來是大老千〉. 《大紀元時報 香港｜獨立敢言的良心媒體》 (香港中文). 2023-02-17. 喺2023-02-17搵到.
3. 1 2 3  〈47 人案排隊黨「蛇頭」范功健被指參與愛國商會 創辦人彭心速割席 拒評排隊黨行為：只想專心做生意〉. *hk.news.yahoo.com* (中文). 喺2023-02-17搵到.
4. ↑  *Interview with Pang Sum 彭心* (中文), 喺2023-02-17搵到
5. ↑  〈太 陽 報 網 頁〉. *the-sun.on.cc*. 喺2023-02-17搵到.
6. ↑  "LIHKG". 《LIHKG 討論區》. 喺2023-02-17搵到.
7. ↑  〈【初選47人案】蛇頭身份曝光 青創家協會理事范功健 宗旨包括擁護政府〉. 2023-02-14.`{{cite web}}`: CS1 maint: url-status (link)
8. ↑  〈《獨媒》直擊通宵排隊黨 巡警深夜關心：「好等錢洗咩？」〉. 2023-02-14.`{{cite web}}`: CS1 maint: url-status (link)
9. ↑  〈【初選47人案】記者通宵排隊獲800元 有人收走大疊籌號保管〉. 2023-02-14.`{{cite web}}`: CS1 maint: url-status (link)
林婉儀墮海嘅沙洲對開海域
**林婉儀墮海案**係2021年香港一單警員墮海殉職嘅事件。官方稱：37歲水警女高級督察**林婉儀**9月25號朝早喺沙洲對開海域執行反走私行動嗰陣，所坐嘅水警艇俾架走私艇撞到反咗，佢跌咗落海失蹤，艇上另有三個水警都跌咗落海，但好快就被救起咗而無大礙。林婉儀嘅遺體喺27號朝早喺二澳對開海域搵返。

死者
--

死者林婉儀（Kary Lam，1984年—2021年9月25號）死嗰陣37歲，2007年加入警隊，初頭喺屯門警區做軍裝警員，之後做過屯門刑事調查隊。到2015年加入水警分區，之後做咗第一個女嘅水警分區指揮官，殉職時係水警西分區高級督察。佢結咗婚，並無仔女。

案發經過
----

官方説辭：2021年9月25號朝早，林婉儀同埋3個水警人員揸住一架水警艇執行反走私行動，喺沙洲對開海域發現走私艇並展開追逐，走私艇突然高速撞反水警艇，四人跌咗落海，除林婉儀外嘅其餘三人好快獲救，但林婉儀就失咗蹤，警方進行搜救行動，一路都無發現。

27號朝早，有艇家報警話喺二澳對開海域發現懷疑浮屍，警方撈起同核實身份後，證實就係死者林婉儀。

後續發展
----

案件由水警總區重案組第二隊跟進調查。到10月11號，警方公佈中國大陸公安已經拘捕咗兩個大陸男人，涉嫌嗰日用快艇蓄意撞向水警艇。

警方為林婉儀舉行最高榮譽喪禮，喺11月2號喺紅磡世界殯儀館搞，而公務員事務局亦已批准將林婉儀安葬浩園。有啲親中派人士當日都有送上花牌或出席致意，其中包括親中派藝人楊明同莊思明。楊明亦藉機喺花牌上為自己嘅燉湯店宣傳。

相關事件
----

由於反修例運動入面，警察被指濫用暴力執法或者以言入罪亂咁拉市民，所以令香港警方形象低落，網上有唔少表現出幸災樂禍嘅聲音，或者認為事件係報應，當中甚至包括有紀律部隊人員，至少有兩位消防員、一位懲教人員同埋一位警員因為畀人發現發表嘲諷言論而被停職候查。

另外有高登網民將嗰時熱播嘅流行歌《跌嘢唔好搵》惡搞歌詞做《墮海唔好搵》去嘲諷，受壓力落架後又創作過另一首嘅歌《落架唔好搵》。

而咁啱差唔多時間香港麥當勞都用咗《跌嘢唔好搵》嘅原裝歌詞宣傳，有建制網民覺得原裝歌詞一樣都有嘲諷意味，最後麥當勞要澄清返只係純粹搞宣傳，無任何其他含意。

參考
--

1. ↑  〈【女警殉職】林婉儀遺體二澳尋回　蕭澤頤：水警艇被走私船撞翻　暫無人被捕〉. 原先內容歸檔喺2021年9月28號. 喺2021年9月28號搵到.
2. ↑  〈殉職高級督察林婉儀被封「走私剋星」 表現卓越多次獲獎〉. *hk.news.yahoo.com* (中文). 原先內容歸檔喺2021-10-02. 喺2021-10-02搵到.
3. ↑  〈水警殉職｜駕大飛走私凍肉撞翻水警艇　中港合作拘兩內地私梟〉. 原先內容歸檔喺2021年12月29號. 喺2021年10月18號搵到.
4. ↑  王潔恩 (2021-09-30). 〈水警殉職｜警隊11月2日為林婉儀舉行最高榮譽喪禮 將下葬浩園〉. 《香港01》 (香港中文). 原先內容歸檔喺2021-10-01. 喺2021-10-02搵到.
5. ↑  〈水警林婉儀殉職 警隊舉行最高榮譽喪禮 | 立場報道 | 立場新聞〉. 《立場新聞 Stand News》. 原先內容歸檔喺2021-11-03. 喺2021-11-03搵到.
6. ↑  〈涉網上嘲殉職女警林婉儀「抵死」 男警停職 (20:40) - 20210930 - 港聞〉. 《明報新聞網 - 即時新聞 instant news》 (繁體中文). 原先內容歸檔喺2021-10-02. 喺2021-10-02搵到.
7. ↑  〈【女警殉職】被指嘲諷林婉儀「抵死」 男警遭停職 至今四紀律部隊人員遭停職 | 立場報道 | 立場新聞〉. 《立場新聞 Stand News》. 原先內容歸檔喺2021-10-02. 喺2021-10-02搵到.
**牛牯嶂**（粵拼：ngau4 gu2 zoeng3）係中國廣東嘅一座山，喺廣州增城同惠州龍門縣嘅交界。佢既係白水寨景區嘅最高峯，又係增城嘅最高峯。海拔1084.3m。

名
-

座山個樣似水牛而改成噉嘅名。

### 古仔

好耐好耐之前，太上老君條後生化成仙，趕班石牛跟住派潭墟條河行落去，到附近嘅空地搞座城。啲仙人到咗高陂頭時，見到有位女仔孭住孲𤘅子到河邊洗衫褲，就問佢有冇見到成班牛跟住條河落嚟。而女仔亂罯廿四話冇牛，就見到好多嚿石頭碌落嚟。話未講完，石牛停喺河入面唔喐重定咗喺派潭河。後嚟山上啲仙人都變嗮座山，好似座大青水牛牯噉。

概況
--

山體主要由燕山第四期嘅花崗岩再經過億萬年嘅風化、剝蝕、沖刷而形成。用肉眼直覺，牛牯兩「角」之間大概1.5km遠。南「角」由高約10米嘅三嚿垂直節理風化嘅石蛋並排組成。山頂嘅花崗岩波通過風化而形成嘅怪異石蛋同岩窿，山上啲石通過風化同坍塌而形成峭壁。東南邊係迎風坡，坡度好陡，除溝穀有好多大石蛋外，其它地方嘅山體幾乎光禿禿，其中有七嚿大石有「七仙姑巨石顯百縷」嘅古仔。西北邊係背風坡，坡度好緩，山體嘅岩層受冷縮熱脹唔平衡而形成球狀石比較多。尤其超過海拔900米地方，好多嚿大石上出現幾個或十幾個有序排列嘅金龜圓，喺南中國各省花崗岩嘅山體當中好少見。喺「南角」附近重見到似馬同龜等類似物嘅石蛋奇觀。

路線
--

目前凈得2條路線可以上山，兩個就係去到何大塘村嘅十字路口轉入樟洞坑村。

1. 到咗樟洞坑村後再行去牛牯嶂電站嗰邊（半佬一定要經過一片蕉林同大籃球場），到咗大籃球場附近喺籃球場隔籬有條水泥路上山，之後要經過養殖場，到咗有條大水管同樓梯嘅位一直上去，到咗有水渠嘅舊屋之後跟住條大水管附近嘅水泥路上去（半佬一定要見到「七壇娘」嚿牌），去到有樓梯嘅分岔路附近要繼續跟住條水管下邊條樓梯上去，上到水泥馬路。
2. 到咗樟洞坑村後再行嶂洞坑黃沙鱉水魚場方向條路一直行，中間經過一大堆桉樹林同爛地路，最後要見到附近條水管而駛入水泥馬路。

到水泥馬路之後一直行到豬兜水庫嘅水壩，（揸車人士要落車步行先至得）跟住水庫左邊條淺灘行，行到有一大堆石頭位之後有條路仔響度，入去繼續上山上到頂就係目的地。

連出去
---

山峯介紹
* 欲览天宫,增城市最高的牛牯嶂山峰景区 增城视窗
* 牛牯嶂景区 增城区人民政府

路線攻略
* 20150915增城牛牯嶂 蚂蜂窝
* 征服1084.3m！！徒步牛牯嶂之旅。 拾梦人
* 百人自驾，挑战泥泞，征服增城牛牯嶂 重庆都市圈
佐治夏里遜（1974年）
**佐治夏里遜**（George Harrison，1943年2月25號—2001年11月29號）係英國嘅音樂人同埋作曲家，披頭四結他手同歌手。

喺披頭四時，因為約翰連儂同保羅麥卡尼呢兩個人嘅影響力太大，佢雖然有才華，不過一直俾呢兩個人遮住晒，活喺佢哋嘅陰影之下，又加上佢相比其他人係最安靜最低調嘅成員，人哋提到佢時成日就會叫佢「安靜嘅披頭四」或者「第三只披頭四」。

1960年代中，因為佢去到印度，接觸咗東方嘅樂器、音樂同埋哲學，令到佢做嘅音樂融入咗唔同嘅色彩同內涵，成為咗世界音樂嘅先鋒，唔單止對嗰時披頭四嘅音樂風格有好大嘅轉變，對西方嘅音樂世界都有好大嘅影響。

1971年佢響紐約組織咗「求助孟加拉慈善音樂會」，佢對印度禪學嘅理解同參透，佢嘅精神同思想喺呢次音樂會中體現，同佢加入咗東方色彩嘅音樂對西方人產生深遠嘅影響。

除此之外佢重係英國六人喜劇團體「踎低噴飯」（Monty Python）嘅電影製作人同超級樂隊The Traveling Wilburys嘅成員。

2001年11月29號下晝佐治夏里遜響洛杉磯友人屋企過世，終年58歲。

個人錄音專輯
------

* 1968年：*Wonderwall Music*
* 1969年：*Electronic Sounds*
* 1970年：*All Things Must Pass*
* 1973年：*Living in the Material World*
* 1974年：*Dark Horse*
* 1975年：*Extra Texture*
* 1976年：*Thirty Three & 1/3*
* 1979年：*George Harrison*
* 1981年：*Somewhere in England*
* 1982年：*Gone Troppo*
* 1987年：*Cloud Nine*
* 2002年：*Brainwashed*

拎
-

* 佐治夏里遜官方網站（英文）
《**習大大佢堅似維尼**》係高登音樂台喺2019年10月推出嘅一首惡搞歌曲，用嚟諷刺中共中央總書記習近平嘅專權施政同外型。原曲係李克勤嘅《紅日》，而家已經有超過一百二十萬點擊率。

歌詞提到有人發表言論話習近平外形似小熊維尼，而結果小熊維尼喺中國大陸遭到封鎖，另外提到中美貿易戰，中國、美國同歐洲之間嘅關係，對中國人權法治嘅諷刺，迪士尼對呢件事嘅自我政治審查，同埋華為副董事長孟晚舟因為犯法而連累中國其他商家。而歌曲MV就混合小熊維尼卡通，《衰仔樂園》入面同樣諷刺習近平外形似小熊維尼，仲有解放軍軍演等片段。

歌詞
--

習大大佢堅似維尼 
習大大再封殺維尼 
習大大會千世萬世 任期做夠未 
若然做生意 跪低啦頂你 迪士尼得返404

習大大佢堅似維尼 
習大大再封殺維尼 
習大大會千世萬世 任期做夠未 
若然做生意 跪低啦頂你 迪士尼得返404 

激嬲侵侵即刻開拖對美國封鎖 
齊齊來對抗美國就算打過亦是沒怯懦 
論友誼 就算少咁個 冇驚過 
即刻加囉樣樣納稅又如何 

歐洲班友指指點點永冇看清楚 
從人權法制政制亦冇得錯外地別點火 
愈黎愈扯火 囤返多啲貨 
貿易難 都可喫樹皮渡過 

孟晚舟 出左差錯 
要搞到歐洲中東美國審批中國貨 
任正非 死守不破 
洗乜怕無人同華為埋單 永遠都出貨

參考
--

1. ↑  〈【專訪】高登音樂台 在強權下「被出殯」的二次創作〉. *Radio Free Asia* (英文). 喺2021-10-03搵到.

出面網頁
----

* YouTube上面嘅嘅影片
**黃仲文**，香港親中派政治人物兼商界人士，國泰君安國際財富管理部主管。

性騷擾醜聞
-----

喺2016年，黃仲文曾經捲入一宗性騷擾有關嘅訴訟。

中銀國際一名何姓前女客戶經理指控當時身為部門主管嘅黃仲文性騷擾，仲要求對方同佢上床。而且，黃仲文被拒絕後，反而遭捏造佢亂搞男女關係、參與色情派對，其後更以佢未邀請上級吃飯為由減她花紅。佢曾向公司提出申訴，但反而被報復，工作評級被降，之後被勒令放假同埋終止僱用。女事主之後入稟法院控告中銀國際同黃仲文，指佢哋違反《性別歧視條例》。

選舉經歷
----

喺2021年9月，佢當選成為香港特别行政區選舉委員會金融服務界委員。之後佢喺李家超無提政綱嘅情況下，有份提名李家超參與2022年香港行政長官選舉。

參考
--

1. ↑  香港01, 香港選舉委員會 2021 專頁 |. 〈選委會選舉 2021 | 候選人資料：黃仲文 | 香港01〉. 《香港選舉委員會 2021 專頁》. 喺2022-08-13搵到.
2. ↑  香港01記者 (2016-05-13). 〈中銀國際前女經理 控上司性騷擾 屢要求性關係 投訴後遭解僱〉. 《香港01》 (香港中文). 喺2022-08-13搵到.
3. ↑  〈中銀國際高管利用職權要女下屬上床捱告〉. 《RFI - 法國國際廣播電台》 (繁體中文). 2016-05-14. 喺2022-08-13搵到.
4. ↑  〈一文睇清1448名新選委全名單〉. 《香港文匯網》 (中文). 喺2022-08-11搵到.
5. ↑  〈一文看清李家超786張提名〉. 《信報網站 hkej.com》. 喺2022-09-02搵到.
| How to read a taxoboxHow to read a taxobox**黃䘆** |
| --- |
| 黃䘆黃䘆 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 環節動物門 Annelida |
|
|
|
|
|
|
|
| 綱 | 環帶綱 Clitellata |
| 亞綱 | 寡毛亞綱 Oligochaeta |
|
|
|
|
| 目 | **單向蚓目 Haplotaxida** |
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

**黃䘆**（wong⁴ hyun²）係環節動物門寡毛綱類嘅動物。動物學分類入便，佢哋歸入單向蚓目。就成條黃䘆嚟講，蛋白質含量有七成咁多，重有磷、鈣、鐵、鉀、鋅、銅呢啲化學元素，同埋多隻維他命。黃䘆嘅節有剛毛，最前面兩節冇。而家發現咗 200 幾種黃䘆，1837年，生物學家查理斯·達爾文話黃䘆係地球上最有價值嘅動物。

名
-

**黃䘆**或**黃犬**係地道嘅廣東話（粵語）。不過，後生一輩多數叫**蚯蚓**。其他嘅名有**鴨蟲**、**地龍**、**堅蠶**、**引無**、**卻行**、**寒欣**、**鳴砌**

中藥入面，黃䘆叫做**地龍**（開邊地龍、廣地龍），《本草綱目》話有通經活絡、活血化瘀、預防治療心腦血管病嘅作用。

結構
--

黃犬嘅構制（en:body plan）係管狀，個身兩邊對稱，有節，冇骨，嚮體表有一層有色素嘅薄薄哋嘅角質層。有個封閉式循環系統，消化管係一由頭至尾延伸嘅管狀構造，則經肛門或腎管㢌，鍾意食腐爛嘅有機廢物。用皮膚呼吸，背脊有窿分泌黏液保持皮膚濕潤。

繁殖
--

黃䘆係公乸合體，異體受精。

好處
--

黃䘆郁動同排泄物可以改良土質，保持泥土嘅透氣性，令泥土保持健康，對農業好重要。

分類同搵倒嘅地區
--------

* 單向蚓亞目（Haplotaxina）
	+ 單向蚓科（Haplotaxidae）
* 鏈胃蚓亞目（Moniligastrina）
	+ 鏈胃蚓科（Moniligastridae）：東亞
* 正蚓亞目（Lumbricina）
	+ 正蚓科（Lumbricidae）：北半球溫帶地區、溫哥華島、加拿大、日本、歐亞大陸
	+ 寒䘆蚓科（Ocnerodrilidae）：中美洲、南美洲、非洲。
	+ 棘蚓科（Acanthodrilidae）：非洲、北美洲東南部、內陸地區、中美洲、南美洲、大洋洲
	+ 八毛蚓科（Octochaetidae）：中美洲、南美洲、非洲西部、印度、新西蘭、澳洲
	+ 鉅蚓科（Megascolecidae）：東南亞、大洋洲、北美洲西北部
	+ 舌文蚓科（Glossoscolecidae）：中美洲、南美洲北部
	+ 真蚓科（Eudrilidae）：非洲熱帶地區
	+ 異尾蚓科（Alluroididae）
	+ Hormogastridae：歐洲
	+ Sparganophilidae：北美洲
	+ Exxidae：中美洲、加勒比地區
* 綜族蚓科（Syngenodrilidae）
* Almidae：非洲、南美洲

攷
-

1. ↑  黃䘆
2. ↑  黃犬
**兩種起屋人嘅比喻**係耶穌講嘅一個比喻，記載喺《新約聖經》《馬太福音》第7章第24至27節同埋《路加福音》第6章第47-49節。

聖經譯文
----

|  |  |  |
| --- | --- | --- |
| 「 | 所以，所有聽聞我呢啲話去實行嘅人，係好似一個聰明人將間屋起喺磐石上；雖然受到風吹、雨淋，水沖，間屋亦唔會冧，因為佢嘅根基立喺磐石上。但係，聽聞我呢啲話而唔去實行嘅人，係好似一個愚蠢嘅人，將間屋起喺沙土上；一遇到風吹、雨淋、水沖，間屋就冧落嚟，而且冧得好交關。 | 」 |
| ——《馬太福音》7章第24至27節 |

|  |  |  |
| --- | --- | --- |
| 「 | 我話你哋知，嗰啲來到我呢度，聽我嘅話而去實行嘅，係好似乜嘢人？佢好似一個起屋嘅人，挖深地土，將根基安喺磐石上；洪水氾濫沖擊嗰間屋嘅時候，間屋點都唔會搖動，因為根基立喺磐石上。但係，嗰啲聽咗我嘅話而唔去實行嘅人，好似一個人喺土地上起屋冇立根基；水一沖，間屋即刻冧，造成極嚴重嘅損壞。 | 」 |
| ——《路加福音》6章第47-49節 |

解釋
--

耶穌舉咗兩種打地基嘅基礎：一種係磐石，一種係沙土地。喺呢兩個基礎上，起屋嘅人可能都係用咗一樣咁多嘅時間、氣力，用咗同樣質量可靠嘅建築材料，起出嚟嘅屋睇落都一樣咁靚。但係，當遇到大雨衝擊、洪水浸泡、狂風吹襲嘅時候，起喺沙土地上嘅屋好快就會冧，只有起喺磐石上嘅屋可以喺風吹雨打之中仍然好穩陣唔會搖動。

耶穌運用呢個比喻，要話畀我哋知一個道理：就好似房屋嘅根基一定要立喺堅固嘅磐石上一樣，我哋嘅信仰亦都一定要建立喺上帝真理嘅話語之上。耶穌嘅比喻話畀我哋知：聽我嘅話而去實行嘅，就係佢嘅根基立喺磐石上，將信仰建立喺上帝嘅話語之上。耶穌將聽道並遵行嘅人叫做：「聰明人」，將聽道但係冇去實行嘅人叫做：「愚蠢嘅人」。聰明嘅人將上帝嘅話語放喺首位，一心渴慕並且盡力遵行，佢依靠上帝嘅話語面對患難、經歷苦難，勝過試探。愚蠢嘅人將自己嘅諗法同需要作為首要嘅考慮，將上帝嘅話語作為輔助嘅建議，上帝嘅話語只係佢人生當中錦上添花嘅嘢，當佢遇到個人嘅諗法同埋需要，同上帝嘅話語唔一致嘅時候，佢嘅選擇就係順從個人嘅私欲，放棄上帝嘅話語；噉樣嘅人喺患難、試探面前冇一顆堅定信靠嘅心，因此往往會跌倒、企唔穩。

耶穌嘅登山寶訓，係以兩種根基嘅比喻做結論，高潮係強調聽道同行道嘅教訓。

參考
--

1. ↑  〈國度子民的行道〉 (PDF). 原著 (PDF)喺2021年2月11號歸檔. 喺2019年7月23號搵到.

| * 睇
* 傾
* 改
耶穌嘅比喻 |
| --- |
| 比喻 | 
* 唔結果無花果樹
* 無花果樹
* 起屋同打仗
* 撒網
* 警醒僕人
* 半夜朋友
* 好撒馬利亞人
* 婚宴
* 種子發芽生長
* 寶藏
* 斗底下嘅燈
* 麵酵
* 唔見錢
* 迷羊
* 主人同僕人
* 芥菜種
* 新舊
* 珍珠
* 法利賽人同稅吏
* 浪子
* 無知財主
* 財主同拉撒路
* 分羊
* 撒種
* 才幹
* 田稗
* 十個童女
* 兩個債戶
* 兩個仔
* 寡婦同法官
* 唔道德管家
* 唔饒恕人嘅惡僕
* 謙卑同待客之道
* 壞農夫
* 兩種起屋人
* 葡萄園工人

 |
倫敦大火嘅局部畫作，作者不明。畫中描繪9月4號星期二自倫敦塔碼頭附近船隻所見嘅火勢，倫敦塔喺畫面右方，左邊係倫敦鐵橋，遠方係聖約翰大教堂，俾高竄嘅火舌環繞。
**倫敦大火**（英文：Great Fire of London）係英國倫敦史上最大劑嘅火災，火勢由9月2號星期日開始蔓延，至9月5號星期三先至熄。場火燒咗不列顛尼亞城牆內嘅中世紀倫敦市建築，重直逼貴族勢力範圍西敏市、查理斯二世嘅白廳宮（Palace of Whitehall）同埋好多近郊貧民區，好彩及時受到控制。場火損失包括一萬三仟兩佰戶住宅、八十七座教區教堂、聖保羅大教堂以及多數市政府建築，估計成座城八萬人口之中嘅七萬居民無家可歸。實際死亡人數不可考究，傳統上推測傷亡好細，紀錄上亦只得六人證實死於場火。不過，近年有觀點挑戰呢個數字，認為貧民同中產階級嘅死亡人數並冇計，而且大火可能燒晒受害者條屍，令到冇留低易認出嘅遺體。

1666年9月2號星期日凌晨一點左右，倫敦市布甸里（Pudding Lane）有一間麵包舖失火。一陣大風將火好快吹過幾條木屋嘅窄巷，然後又吹入咗去泰晤士河北岸嘅一啲倉庫。大火燒咗整個城，燒足四日，包括八十七間教堂、四十四間公司以及成萬三間民房盡毀，當時歐洲最大城市倫敦大約六分之一嘅建築燒咗。後來起火點布甸里附近立咗一個紀念碑，高 61.5 公尺，一共有三佰一十一級，頂頭係火樣裝飾包住個圓波，係英國天文學家同建築師基斯杜化雲（Sir Christopher Wren）設計嘅，重建工程由基斯杜化雲主導，五十四間教堂中有五十一間係佢重新設計嘅，包括聖保羅大教堂。

睇埋
--

* 倫敦大瘟疫

註
-

1. ↑  所有日期皆依據儒略曆而定。注意：喺記載英國史時，普遍以事件當時嘅年代日期為主。任何介乎1月1號至3月25號之間嘅日期，依據年份唔同，有特定轉換為新曆日期嘅計算方式。

出面網頁
----

|  |  |
| --- | --- |
|  | 維基同享有多媒體嘅嘢：**Great Fire of London** |

* BBC history site
* Museum of London answers questions
* Channel 4 animation of the spread of the fire
* Child-friendly Great Fire of London site
* Fire of London website produced by the Museum of London, The National Archives, the National Portrait Gallery, London Fire Brigade Museum and London Metropolitan Archives for Key Stage 1 pupils (ages 5–7) and teachers
‹‹ 2018年 | 2020年 >>
呢度列出2019年由湖南衛視首播嘅戲劇節目（僅限夜晚時段首輪上星播出嘅戲劇節目）同綜藝節目。2019年嘅節目將喺湖南衛視同湖南衛視高清頻道同步播出。而喺新媒體方面，芒果TV會繼續實行版權分銷制度。部分節目除咗會喺芒果TV上線播出外，亦會喺其他影片網站上線播出。

劇集
--

睇埋：中國大陸電視劇一覽 (2019年)
2019年之前，湖南衛視喺夜晚時段共有兩個劇場，分別係「金鷹獨播劇場」，喺星期日夜晚7點半－夜晚10點、星期一至星期四夜晚8點10分－夜晚10點兩集連播，星期五至星期六夜晚7點半－夜晚8點20分單集播出；「青春進行時」，喺逢星期一至星期四夜晚10點播出。

2019年開始，「青春進行時」改做逢星期一至星期三夜晚10點播出（第一個星期六集播出時間分別係2018年12月28號、2019年1月2號同3號），之後喺4月8號至25號改做逢星期一至星期四夜晚10點播出（其中，4月25號係單集播出，5月5號因頻道特殊編排而將原定喺5月1號播出嘅劇集改做當日播出）。

2019年7月21號開始，湖南衛視「金鷹獨播劇場」喺逢星期日嘅播出時間改做逢8點10分－夜晚10點，集數唔變。10月21號開始，「青春進行時」改做逢星期一至星期四夜晚10點播出。

參考
--

出面網頁
----

* 湖南衛視廣告部官方網站
* 湖南衛視廣告部嘅新浪微博（需要註冊）
* 湖南衛視2019廣告招商資源寶典
喺2020年夏季奧林匹克運動會期間，有唔少同臺灣有關嘅事。

日本Niconico網民開幕儀式直播彈幕聲援台灣獨立
--------------------------

今年奧運開幕儀式，日本影片分享網站Niconico都有直播。其中喺台灣代表隊出場嘅時候，有好多日本網民寫上「台灣獨立」同台日友好嘅字眼。另外喺香港同中國大陸代表隊出場嘅時候，亦表示支持香港民主運動、香港修例風波同埋用「武漢肺炎」、「元凶」、「責任」、「戰犯」等字眼形容中國。

台灣正名問題相關爭議
----------

台灣喺奧委會一向以『中華台北』名義參與，但係今年一啲日本媒體直接用『台灣』做稱呼，引起一啲中國網民不滿。

### 開幕進場儀式國家排序

日本今次奧運開幕進場儀式，以日文五十音嚟排國家出場次序。雖然表面稱呼仍然叫台灣做中華台北，但暗地就以「台灣」嘅名義（タイワン）而唔係「中華台北」嘅名義（チャイニーズタイペイ）排次序，事件引發咗唔少中國網民不滿。

### 日本放送協會喺開幕儀式後繼續直呼「台灣」

日本放送協會（NHK）喺開幕儀式後，唔理中國抗議，繼續堅持為台灣正名。喺佢哋網站統計各國奧運獎牌得獎數嗰度，亦都係用「台灣」而唔係「中華台北」。

中國網民欺凌台灣藝人爭議
------------

有啲台灣藝人，包括范瑋琪、徐熙娣、蔡依林、徐佳瑩、魏如萱同埋吳映潔等，因為支持台灣奧運選手而被一啲中國內地網民攻擊，話佢哋支持台獨或者辱華。就算有啲藝人已經避重就輕，唔提及「中華台北」或者台灣等字眼，佢哋都一樣遭受到中國網民嘅欺凌。事件引嚟台灣跨黨派譴責，而台灣文化部就以「沒有一位藝人，需要為了支持自己國家的選手而道歉」，寫文力撐台灣藝人。民進黨立委陳亭妃就形容，中國係用緊抄家滅族嘅方式審查言論，希望所有藝人睇清楚。

呢啲欺凌，就連內地都有聲音批評。其中范瑋琪被狙擊之後，內地新聞網站《多維新聞》都呼籲大家放過范瑋琪，唔好郁啲就話人台獨。

睇埋
--

* 2020年夏季奧林匹克運動會同香港有關嘅事
* 2020年夏季奧林匹克運動會同中國大陸有關嘅事

參考
--

1. ↑  NOWnews今日新聞 (2021-07-24). 〈東奧開幕直播「辱華」！中國進場遭日網友嗆：病毒發源地 | 全球〉. 《NOWnews今日新聞》 (中文). 喺2021-07-25搵到.
2. ↑  〈日本人用奧運開幕儀式激死五毛？ 彈幕叫香港加油、台灣獨立國〉. *winandmac.com* (美國英文). 2021-07-24. 喺2021-07-25搵到.
3. 1 2  〈東奧開幕直播｢辱華｣!中國進場遭日網友嗆：諸惡的根源、病毒發源地 | 國際〉. 《新頭殼 Newtalk》 (中文). 2021-07-24. 喺2021-07-25搵到.
4. ↑  〈東京奧運開幕儀式暗地裏用「台灣」排次序？ 大陸網民即時嬲爆：小日本子〉. *winandmac.com* (美國英文). 2021-07-23. 喺2021-07-25搵到.
5. ↑  〈不管小粉紅崩潰就是要「正名」 NHK奧運獎牌統計表直列「台灣」 ｜ 蘋果新聞網 ｜ 蘋果日報〉. 《蘋果新聞網》 (臺灣中文). 2021-07-26. 原著喺2021-07-26歸檔. 喺2021-07-26搵到.
6. ↑  衛城 (2021-08-03). 〈東京奧運︱小S因「國手」翻車 民族特色商業模式需自我警醒〉. 《香港01》 (香港中文). 喺2021-08-04搵到.
7. ↑  Fitz中國組 (2021-08-03). 〈台灣藝人撐奧運選手被小粉紅全面攻擊，文化部: 沒有一位需要道歉 | Fitz中國組〉. 《Fitz 運動平台》 (香港中文). 喺2021-08-03搵到.
8. ↑ . 〈小S、蔡依林遭中國網友出征 陳亭妃：台灣藝人應該看清楚 | ETtoday政治新聞 | ETtoday新聞雲〉. *www.ettoday.net* (繁體中文). 喺2021-08-04搵到. `{{cite web}}`: `|last=` has generic name (help); External link in ``|last=`` (help)
9. ↑  多维新闻 (2021-07-28). 〈放過范瑋琪吧 奧運不是統獨照妖鏡 認同不靠人民幣購買｜多維新聞〉. 《多维新闻》 (簡體中文). 喺2021-08-08搵到.
**崇母**（粵拼：sung4 mou5；中古漢語拼音：**zr**iung），係中古漢語聲母，屬齒音中嘅正齒音，屬莊組，係全濁聲母。喺後世佢同船母合流成牀母，因爲佢喺韻圖二等，所以又叫**牀二**（cong4 ji6）。

擬音
--

學界對崇母嘅擬音分兩派，一派擬成捲脷音，擬成/dʐ/，一派擬成舌葉音，擬成/d͡ʒ/。

上古來源
----

對上古音嘅研究，有個定論叫照二歸精，意思係話崇母來源自從母，喺上古音佢係/d͡z/噉樣嘅音，後來因爲介音因素，佢演變成捲脷或舌葉音。

喺粵語嘅演變
------

崇母喺粵語清化，平聲送氣，仄聲唔送氣，另有部分擦化，分化成z、c、s三個聲母，聲調都派陽聲調。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 事 | 巢 | 柴 | 牀 | 岑 | 士 | 撰 | 棧 | 助 | 煠 |
| zrih | zrau | zre | zriang | zrim | zrix | zryenx | zranh | zrioh | zrep |
| si6 | caau4 | caai4 | cong4 | sam4 | si6 | zaan6 | zaan6 | zo6 | zaa3 |

調返轉頭，現代粵語中嘅z聲母來源自中古音嘅知、澄、從、章、莊、精、俟、邪、崇九母，c聲母來源自中古音嘅徹、澄、從、清、初、昌、邪、崇八母，s聲母來源自中古音嘅心、崇、生、常、書、船、邪七母。

喺吳語嘅演變
------

崇母喺吳語歸入邪母，對應嘅吳拼係z。

喺普通話嘅演變
-------

崇母喺普通話清化，一般係捲脷音，平聲送氣，讀ch，仄聲唔送氣，讀zh，少數擦化，變sh，極少數字變平脷，讀c。普通話嘅平捲分法係濟南型溝南京型。

喺日文嘅演變
------

吳音讀ざ行，漢音讀さ行。

喺韓文嘅演變
------

同粵語一樣，分化出ㅈ、ㅊ、ㅅ。

喺越南文嘅演變
-------

讀s，派陽聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
東蘭開夏最後產品之一，Olympus車身。
**東蘭開夏**（East Lancashire Coachbuilders，簡稱East Lancs）係英國布力般一間巴士車身製造廠，1934年成立。

東蘭開夏曾經轉過幾次手。2007年8月17號，當時隸屬British City Bus嘅東蘭開夏俾人接管，不過好快就俾Darwen Group收購咗，而東蘭開夏亦改名做**Darwen East Lancs**。

2008年6月，Darwen宣佈收購另一間巴士生產商Optare，同時Darwen改名叫Optare plc。收購合併喺2008年7月完成，自此東蘭開夏同埋Darwen呢兩個名俾Optare取代。

東蘭開夏個名就嚟停用嗰時，佢有Esteem單層車身、OmniDekka、Olympus同埋Visionaire雙層車身。冇耐之後Esteem車身生產搬咗去Rotherham，2009年停產；而OmniDekka、Olympus同埋Visionaire車身喺2011年停產，原本東蘭開夏間廠就專做產品開發、翻新同埋改裝工程。

2012年5月，原東蘭開夏間廠卒之收檔。

參考
--

1. ↑  "Bus & Coach News: East Lancs acquired from administrators". 原著喺2009-04-21歸檔. 喺2009-04-21搵到.
2. ↑  Bus & Coach News: Darwen takes over Optare – confirmed，busandcoach.com，2008年6月20號
3. ↑  Bus & Coach News: Optare plc formed as takeover complete，busandcoach.com，2008年7月17號
4. ↑  "Big Story: Optare - A move in time"[*失咗效嘅鏈*]，RouteOne雜誌第394期第4至7頁，2011年7月21號。
5. ↑  "Blackburn is closed"，RouteOne雜誌第438期第10頁，2012年5月31號。

出面網頁
----

|  |  |
| --- | --- |
|  | 維基同享有多媒體嘅嘢：**East Lancashire Coachbuilders** |

* 東蘭開夏官方網頁（Internet Archive版本）：（1）（2）
* Darwen Group官方網頁（Internet Archive版本）
**崇正中學**（**Tsung Tsin Middle School**）係位於香港九龍長沙灣嘅一間私立中學，由香港崇正總會創辦。位置係廣利道 11 號。

崇正總會董事會響1947年5月決定籌辦崇正中學，喺跑馬地摩利臣山道崇正會館二樓闢做臨時課室上課，政府即刻撥地三萬尺嚟起學校，海外客屬團體捐款籌建校舍。

1965年位於廣利道嘅新校舍落成，樓高5層，呈L型，地下設禮堂，5樓設實驗室，有標準課室17間。校舍曾經用作崇正小學嘅上課地點。直至1981年，崇正小學停辦，呢座校舍至重新由中學部使用。

1993年香港崇正中學有限公司成立，作為慈善團體開始獨立運營學校。 

該校喺2015年9月同朗思國際學校簽訂合作栛議，朗思出任崇正中學國際課程嘅課程總監。但2018年11月因朗思喺校舍內違規開辦朗思國際小學。逾200名學生停課3日後，小學生返回朗思原有嘅九龍塘界限街校舍復課，原有嘅國際中學生就喺崇正中學原有校舍繼續上課。 

崇正中學喺2018年同牛津國際教育達成合作關係，提供IGCSE同A-Level國際課程。

榮譽
--

2006年，呢間學校女子籃球隊響學界精英組賽事贏咗冠軍，決賽擊敗第一組別協恩。男子隊亦奪得九龍區第三組別嘅冠軍。2007年，呢間學校女子籃球隊喺學界馬拉松決賽以一分輸畀青松，得亞軍。2007年，女子籃球隊再次喺學界精英賽決賽贏協恩。2009年，男子足球隊響學界精英組賽事贏咗冠軍。

2018年，成為提供國際課程嘅私立中學。

出面網頁
----

* 崇正中學
	+ 校歌下載
座標: 37°33′36.00″N 126°58′31.40″E﻿ / ﻿37.5600000°N 126.9753889°E﻿ / 37.5600000; 126.9753889

俗稱南大門嘅崇禮門
2008年2月燒咗之後嘅崇禮門
地圖
**崇禮門**係南韓首都首爾市中心一座城門，由李氏朝鮮開國君主喺1398年開始起出嚟，又喺1962年12月20號列做韓國第一號國寶。崇禮門又叫做**南大門**，附近有南大門市場，係首爾市保存木質建築之中歷史最悠久嘅一座。又係首爾8座城門入面最重要嘅正門，喺全國城門之中規模最大，可以話係南韓嘅地標。

2008年2月10號夜晚8點50分左右，崇禮門樓閣發生大火，燒到凌晨1點54分，成個木製框架連同脊樑瓦片全部冧晒，得返下半部用石砌嘅樓基無事，起火原因係有一個69歲叫蔡宗基嘅亞伯因為唔滿意土地開發賠償而放火。

崇禮門嘅復修工程喺2010年開始，2013年4月29號整返好。

參考
--

|  |  |
| --- | --- |
| 開放街圖（Open Street Map）嘅標誌 | 喺開放街圖（Open Street Map）嘅**崇禮門地圖**。 |

|  |  |
| --- | --- |
|  | 維基同享有多媒體嘅嘢：**Sungnyemun** |

1. ↑  〈南韓崇禮門火災帶出不少問題〉. aTV新聞. 原著喺2008年2月15號歸檔. 喺2008年2月12號搵到.
2. ↑  〈屹立610年 崇禮門歷史猶勝紫禁城〉. 明報新聞網.
3. ↑  〈610年古蹟毀於一旦　南韓國寶崇禮門疑遭縱火〉. ETtoday.`{{cite web}}`: CS1 maint: url-status (link)
4. ↑  〈快訊：崇禮門縱火嫌疑犯被捕已承認犯罪〉. 原著喺2016-03-05歸檔. 喺2008-02-12搵到.
5. ↑  〈韓國第一號國寶崇禮門燒毀塌落　疑人爲縱火〉. 原著喺2008年2月15號歸檔. 喺2008年2月12號搵到.
6. ↑  韓老翁涉崇禮門縱火案被查[*失咗效嘅鏈*]
7. ↑  韓國第一號國寶崇禮門縱火嫌犯認罪[*失咗效嘅鏈*]
2007年7月，德拉諾埃響社會主義集會演講
**貝特朗 德拉諾埃**（法文：**Bertrand Delanoë**，1950年5月30號—）係巴黎市長同法國社會黨員。

德拉諾埃喺突尼斯出世，後生跟住阿爸阿媽去到法國。從廿三歲起從政。1973年佢成為艾瓦恩社會主義聯盟嘅書記。1977年入選巴黎市議會。1993年成為巴黎市社會黨嘅阿頭。1995年成為法國參議院外交同國防委員會嘅書記。

2001年3月18號，當選巴黎市長，成為1871年巴黎公社以來第一個左翼政黨市長。德拉諾埃嘅當選有幾個因素：第一係因為當時右派政黨分裂，兩個選手互不相讓導致佢哋選民分裂，第二係因為法國綠黨支持佢。

德拉諾埃當選市長後其政治主要目標提高市區內嘅生活條件，減低污染，解決交通擠塞同起人行專區。

德拉諾埃係法國第一個公認自己係同性戀嘅政客。佢喺1999年一次電視採訪之中『出櫃』。德拉諾埃並冇積極參加同性戀組織嘅政治活動，但係希望佢「出櫃」去消除社會嘅一尐偏見。2002年10月5號德拉諾埃喺巴黎一個慶祝會上遇刺。佢嘅刺客對警察講行刺佢嘅原因係「因為唔鍾意政客，尤其是同性戀者」。兩個星期後好返出院。

2008年3月16號連任巴黎市長，任期至2014年。

出面網頁
----

* Paris and beaches
* 
* BBC report on stabbing

|
|  |
| 上一任**Jean Tiberi** | **巴黎市長**2001年–2014年 | 下一任**Anne Hidalgo** |



|  |  |
| --- | --- |
|  | 呢篇同法國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
唔好同**蘇州屎**搞亂。
清《蘇州府治圖》
**蘇州史**最早可以追溯到春秋時期。

前514年，吳國國王闔閭起都城，叫做闔閭城，闔閭城個位置就係今日蘇州。前473年，越國滅咗吳國，蘇州變成越國都城，直到前306年楚國滅越國。

前222年，秦始皇滅楚國後，置會稽郡，郡治吳縣，即係蘇州市區。

隋朝開皇九年（589年）吳縣升格做蘇州。同時隨住大運河發展，蘇州逐漸發展成全國重要商埠。到唐朝初，蘇州做咗江南道治所，開元廿一年（733年）江南道分開兩半後，蘇州繼續做江南東道治所。

宋朝蘇州置平江府，係浙江西道治所，元朝改做平江路，元末張士誠起義時再改平江路做隆平府。

明朝置蘇州府，直隸南京，駐有應天巡撫。到清朝，蘇州係江蘇巡撫同江蘇布政使駐地。

咸豐十年（1860年）太平天國軍攻入蘇州，將領李秀成起咗個忠王府。同治二年（1863年）清軍攞返蘇州，但蘇州受到嚴重破壞，唔似得舊時咁繁盛。光緒廿一年（1895年）清朝同日本簽《馬關條約》，蘇州開放做對外商埠，城南設立過日本租界。

中華民國元年（1912年），廢蘇州府留吳縣。中華人民共和國1949年執政後，設蘇州市，由蘇南行政公署蘇州專區管，1953年由重新成立嘅江蘇省管，1983年撤銷蘇州地區併入蘇州市。
呢篇文講廣州市入面嘅德政路。搵緊其他城市入面嘅德政路嘅話，請睇〈**德政路**〉。
座標: 23°7′52.7″N 113°16′9.6″E﻿ / ﻿23.131306°N 113.269333°E﻿ / 23.131306; 113.269333

**德政路**（粵拼：dak1 zing3 lou6）係中國廣東省廣州市入面嘅一條一般馬路，呢條路係喺沿江中路嗰邊開始，一直向北去到法政路嗰邊。

概要
--

全長1755米，闊9米，成條路係單行綫，凈係可以從北邊向南邊行。呢條馬路分開咗北、中、南三條嘅。

史
-

喺清朝嗰陣，呢度附近有間衙門，而衙門隔籬就係**德政街**。1930年，廣州市政府決定喺度開馬路，於是拆咗間衙門來開路，起名做「**德政路**」。喺文化大革命嗰陣，呢條馬路嗌過「**立新路**」呢隻名。不過到咗1981年，呢條路就改返之前嗌嘅名，啫係依家嘅「德政路」。

德政路嘅三條道路，起點到終點
--------------

* 德政南路：從沿江中路嗰頭一直去到萬福路嗰邊
* 德政中路：從萬福路嗰頭一直去到中山四路嗰邊
* 德政北路：從中山四路嗰頭一直去到法政路嗰邊

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* 沿江中路
* 八旗二馬路、廣舞台二馬路
* 東園橫路
* 珠光路
* 萬福路
* 聚仁坊
* 文明路
* **中山四路**
* 豪賢路
* **東風中路**
* 法政路
《**絕地狂逃**》（英文：***No Escape***）係一部2015年動作驚慄片，為尊艾力道鐸執導，並同細佬德魯一齊編劇。由奧雲韋遜、Lake Bell、Pierce Brosnan、Sterling Jerins同Claire Geare主演。電影原定2015年8月26號喺美國上畫。

劇情
--

電影用「革命暴力」同「逃脫」構足，講述一個家庭喺外地嘅「革命暴力」下生死一線，同點去逃出動亂險境。

故事主角傑克·杜威一家因工作緣故要由美國搬到東南亞，唔好彩捲入當地嘅暴力革命。暴動份子對排外情緒升級至向歐美白人落手，令傑克同佢家人必須喺亂黨嘅追殺下逃亡。電影帶出「戰亂」嘅恐怖情況、「革命」嘅客觀同人道問題，而「戰爭」中人民嘅反應。

反響
--

爛番茄評級44%，Metacritic得分39，評價一般。

IMDb為此給於6.8/10評分，中國大陸豆瓣电影網為此給於7.1/10評分。

電影預告片令社會嘩然，發生喺柬埔寨對警察用嘅盾牌倒掛紅色刻字，柬埔寨文化同藝術部列為禁片。

註
-

1. ↑  Dowdle, John Erick (8 June 2015). "No Escape". ComingSoon.net. 原著喺2015年7月7號歸檔. 喺2016年2月7號搵到.
2. ↑  "No Escape". Rotten Tomatoes. 喺August 25, 2015搵到.
3. ↑  "No Escape". Metacritic. 喺August 25, 2015搵到.
4. ↑
5. ↑

出面網站
----

* 《No Escape》喺互聯網電影資料庫嘅資料（英文）
**入境條例修訂草案**，全稱係《**2020年入境（修訂）條例草案**》，又被公眾坊間同親泛民媒體等俗稱「**鎖港條例**」，係一份香港政府交畀香港立法會審議嘅法律草案，修訂嘅內容包括咗俾保安局局長授權入境事務處處長等人，有權限制搭客使用啲運輸工具。

呢個草案出咗後，惹來社會各方質疑同關切香港嘅出入境嘅自由會俾再削弱。其中香港大律師公會2021年2月11號發咗聲明，話修訂嘅條文明顯係俾咗入境處唔受約束嘅權力，仲話新條文冇指明呢種具侵入性嘅權力具體係點樣去行使兼唔解釋授權嘅理據，係令人不安。保安局話過如果一切順利，希望暫定條例喺2021年8月1號就生效咁。

背景
--

### 政治大背景

香港喺2019年爆發咗大規模嘅民主抗議活動，示威訴求係要求政府撤回逃犯條例修訂草案、即刻實行立法會同特首雙普選等「五大訴求」。抗議活動跟著係遭受咗政府嘅鎮壓。此後北京嘅中央政府方面喺2020年6月，兜開香港本地層面係直接出咗香港國家安全法加入基本法嘅附件，法案針對返香港本地度禁止有任何顛覆、分裂國家嘅行為。自港版國安法實施後，中共政府加強咗對香港嘅控制，導致唔少活動人士同非建制派政界人士離開香港，流亡海外。

### 政府嘅直接解釋

根據保安局發言人嘅講法，有關嘅條文係為咗履行《國際民用航空公約》嘅國際責任，以推行預報旅客資料系統，話目的淨係多咗要求到香港嘅航機提供返啲搭客嘅資料（俾政府）。

對法案嘅質疑
------

據路透社報導啲律師認為，法案係授權咗當局喺未有攞到法院命令嘅情況下、就可以禁止任何人出入香港，但未能阻止對難民嘅無限期拘留。律師同人權組織仲表示，法案係俾咗香港政府「冇限制嘅權力」，咁一嚟就同中國大陸咁可以出埋「出境禁令」。關注中國大陸民主狀況嘅支聯會副主席鄒幸彤話，任意限制市民出入境自由係會深遠咁破壞社會，導致「變成大監獄」。鄒舉例2015年中國大陸嘅「709事件」度，就有近50人被當局限制咗出境，部分人甚至根本冇進入到司法程序，或者係俾檢控人嘅屋企人、仔女同辯護律師。

鄒幸彤又指出，中國政府以出入境及交通限制打壓抗爭早已成常態，喺社會信用系統普及後，部分中國異見人士及人權律師甚至無法喺境內坐火車。而今次修訂嘅法案，未有規限當局權力只適用於航班，擔心日後香港將步中國大陸後塵。

香港大律師公會（HKBA）喺2021年2月話過，法案係賦予咗入境處處長「一種明顯不受約束的權力，以阻止香港居民和其他人離開香港」。公會仲話，法案冇解釋點解要有呢種權力，冇解釋點用呢種權力，冇限制發出啲旅行禁令嘅期限，更冇防止濫用嘅保障措施。職工盟幹事鄧建華就話，有關法案嘅內容明顯違背咗基本法賦予嘅出入境自由、境內遷徙自由、移民自由等，促請當局接納大律師公會嘅意見，改條文轉針對入境者，同草案要明確保安局局長具體嘅權力 ，並保證權力唔會影響出入境自由。

據報亞洲同西方嘅使節亦都擔心咁所屬嘅公民會受到法案嘅影響。有匿名嘅西方外交官表示，密切關注咁法案嘅發展。

另據大紀元報導，職工盟、白領同行工會同香港保險㒰人職工會喺2021年4月26號左近，喺沙田聯合設置咗街站，抗議政府提出嘅入境修訂條例草案可能剝奪香港人嘅出入境自由。

2021年4月28號，入境條例修訂草案獲立法會三讀通過，並且喺同年8月1號生效。

參考
--

1. ↑  《入境條例》倡入境處長可拒乘客出境　大律師公會：限制離港權力不受約束　令人不安 互聯網檔案館嘅歸檔，歸檔日期2021年2月14號，. 立場新聞 2021-02-21
2. ↑  立法會完成逐條審議入境條例修訂　保安局冀在今年8.1生效 2021-03-03 香港經濟日報 - TOPick
3. 1 2 3  港府修訂入境條例 限制港人出入境自由 互聯網檔案館嘅歸檔，歸檔日期2021年4月27號，. 2021-04-27 民報
4. ↑  有文章稱入境條例修訂削出入境自由　保安局責失實誤導 2021-04-21 RTHK
5. 1 2  入境條例修訂草案下周三恢復二讀　職工盟：草案將成「鎖港條例」 互聯網檔案館嘅歸檔，歸檔日期2021年4月30號，. 2021-04-22 眾新聞 記者黎卓欣

出面網頁
----

* 《2020年入境(修訂)條例草案》委員會 (文件)
* 立法會參考資料摘要
* 刊憲法案
* 《2020 年入境(修訂)條例草案》委員會報告
* 香港大律師公會就保安局澄清《2020 年入境（修訂）條例草案》之聲明
一幅熱地圖；地圖上每一點嘅色水表示研究緊嗰個變數嘅數值；想像個變數係「有幾多次玩家喺呢個位置死過」，呢幅熱圖會話到俾製作組知遊戲世界邊啲地方零舍危險。
**熱圖**（英文：**heat map**）係地圖嘅一種。一幅熱圖會有個相應嘅變數 {\displaystyle x}，並且用色水光度顯示嗰個變數喺地圖上每一忽幾高－For 地圖上每一點，嗰點嘅光度同嗰點嘅 {\displaystyle x} 數值成正比。

例：一幅顯示一隻網上遊戲入面啲玩家死亡次數嘅熱地圖，會顯示出遊戲地圖每一忽有幾多玩家喺嗰個位死過（{\displaystyle x} 係「玩家喺嗰度死亡嘅次數」），愈多玩家死過嘅地點色水會愈淺，令睇嘅人一眼睇得出數據係點嘅樣。

想像以下嘅碼：

```
public struct HeatPoint // 每一個 heat point 都有 X、Y（兩個座標表示位置）同 intensity 三個數值。
{
    public int X;
    public int Y;
    public byte Intensity;
    public HeatPoint(int iX, int iY, byte bIntensity)
    {
        X = iX;
        Y = iY;
        Intensity = bIntensity;
    }
}

private Bitmap CreateIntensityMask(Bitmap bSurface, List<HeatPoint> aHeatPoints)
{
    Graphics DrawSurface = Graphics.FromImage(bSurface);
    DrawSurface.Clear(Color.White); // 將背景設做白色
    foreach (HeatPoint DataPoint in aHeatPoints) // Foreach heat point，畫一個點。
    {
        DrawHeatPoint(DrawSurface, DataPoint, 25); // DrawHeatPoint 呢個子程序大致上就係「按比例計出呢一點要有幾光」
    }
    return bSurface;
}

```

有啲類型嘅熱地圖會一嘢顯示幾個變數嘅數值，呢啲熱地圖可以用嚟分析一啲唔係單一變數可以反映到嘅嘢，例如將「玩家移動軌跡」同「玩家死亡次數」同時顯示喺一幅熱地圖上嘅話可以清楚噉顯示出玩家普遍嘅遊戲流程（喺邊開始玩、經過乜地方同喺邊度死亡）。

睇埋
--

* 遊戲分析

攷
-

1. ↑  Wilkinson, Leland; Friendly, Michael (May 2009). "The History of the Cluster Heat Map". *The American Statistician*. 63 (2): 179–184.
2. ↑  Creating Heat Maps with C# .NET.
3. ↑  Canossa, A. Drachen, A. & Sørensen, J. R. M. (2011, June). Arrrgghh!!! blending quantitative and qualitative methods to detect player frustration. In *Proceedings of the 6th international conference on foundations of digital games* (pp. 61-68).
**南山南**（粵拼：naam4 saan1 naam4；簡化字：**南山南**）係由民謠組織麻油葉嘅創始人——馬頔喺2014年9月26號發佈嘅一首歌，由馬頔負責作詞同作曲。2014年11月06號俾專輯《孤島》收錄咗。雖然2015年2月2號俾豆瓣音樂列入咗年度民謠單曲，但一直冇人知，直到2015年10月7號俾中國好聲音第四季冠軍得主張磊翻唱先至俾人知。

衍生作品
----

呢首歌喺2015年中國好聲音而出名之後，俾人改成南大版、北大版、浙大版、中南大版、工體版等等好多個版。

### 粵語版嘅出現

2016年2月初，有位喺廣東工業大學讀書嘅學生——吳俊良將南山南原版改成粵語版後上傳到微信朋友圈，好快俾好多廣州本土仔女轉載，話短片表達咗廣州文化嘅味道。

註
-

1. ↑  马頔新单曲《南山南》网易云音乐首播 網易 （2014-09-26）
2. ↑  他才是《南山南》的原唱 互聯網檔案館嘅歸檔，歸檔日期2020年3月16號，. 鲜城
3. ↑  阿比鹿音乐奖获奖名单公布 双重解析华语音乐圈 網易 （2015-02-02）
4. ↑  张磊获第四季《好声音》冠军 互聯網檔案館嘅歸檔，歸檔日期2020年3月16號，. 腾讯 （2015-10-07）
5. ↑  广州仔吴俊良唱《南山南》风靡羊城朋友圈 互聯網檔案館嘅歸檔，歸檔日期2016年2月4號，. 大洋网 （2016-02-03）
6. ↑  【视频】粤语版《南山南》 互聯網檔案館嘅歸檔，歸檔日期2016年2月4號，. 大洋网
唔好同**Chickeeduck**搞亂。

**雞仔嘜**（英文：**Chicks**）係**震歐線衫廠**喺1953年創立嘅品牌，主要生產大眾化價錢同適合香港夏季悶熱天氣嘅線衫。

嘜頭
--

雞仔嘜初頭包裝盒上有3隻羽毛豐滿嘅雞仔圖形，寓意「豐衣足食」，亦係創辦人譚躍雲對公司嘅願景。1980年代，雞仔嘜嘅嘜頭由三隻雞仔嘅油畫，變成一隻毛絨絨嘅雞仔。嘜頭上由鋼筆勾勒嘅仰頭啼鳴雞仔，寓意香港人嘅「醒神」 同「神氣活力」。

發展
--

雞仔嘜白色三鈕扣綫衫曾經係1950到60年代香港男人嘅主要衣著。雞仔嘜更喺1970年代首先引進外國嘅機洗羊毛原料，製成防蟲蛀同防縮水羊毛底衫。而家雞仔嘜旗下產品系列包括底衫、保暖底衫、襯衫、毛衫、頸巾等等。除咗香港同澳門嘅百貨專櫃同專門店外，亦拓展中國大陸市場，先後喺廣州、深圳等等百貨公司入面設立銷售點。

產品認證
----

「雞仔嘜」喺2002至2010年攞到「香港十大名牌」等等認證。

參考
--

1. ↑  《品牌故事@香港》 (PDF). 香港: 香港文匯報. 2009年6月. pp. 111-114頁. ISBN 9789623744584. 原著 (PDF)喺2019-08-15歸檔. 喺2011-02-08搵到.
2. ↑  〈震歐線衫廠有限公司- Benchmarking Project〉. 中小企營商基準網站. 喺2011-02-03搵到. `{{cite web}}`: Cite has empty unknown parameter: `|coauthors=` (help)

出面網頁
----

* 雞仔嘜
* 名牌背後：內外俱備 雞仔嘜大變身。香港中文大學，大學線月刊，2005年3月。
**蘇文欣**，MH（英文：**SO Man-yan**，1981年11月24號—）係香港士碌架運動員。

簡歷
--

蘇文欣喺小學時期已經開始跟住老豆喺慈雲山海龍會桌球場打波，中學時期喺協和書院讀書，主要同女同學切磋球技，中學畢業之後，佢修讀海外大學課程，2007年開始搵香港隊嘅教練陳楚君學藝，之後就全力投入桌球事業，曾經參加中國桌球排名賽。2008年12月，蘇文欣出戰2008紳迪盃亞洲(深圳)桌球公開賽，呢次係佢第一次代表香港參加大賽，亦係佢第一次同男球手進行正式賽事。

喺大學畢業之後，佢係一直靠積蓄同做兼職嚟支持佢嘅桌球事業，直至到2009年做咗精英運動員，經濟壓力先至能夠得到紓緩。

2017年1月，蘇文欣參加喺英國舉行嘅女子桌球大師賽，桌球生涯第一次打入職業賽決賽。佢喺決賽對戰世界冠軍英國名將伊雲絲（英文：Reanne Evans），最後以0比4輸咗，得到亞軍。

個人榮譽
----

* 榮譽勳章 (香港)（2011年）

參考
--

1. ↑  楊宇翹 (2017-02-18). 〈【我的名字．蘇文欣】沒有起跑線的桌球　拒做「怪獸」的媽媽〉. 《香港01》 (繁體中文).
2. 1 2  〈港桌球隊首派女將爭紳迪盃 《文匯報》2008-12-10。〉. 原著喺2019-07-24歸檔. 喺2018-10-18搵到.
3. ↑  蘇文欣無悔桌球路 吳安儀生日特別旺 《太陽報》2010-11-15。
4. ↑  〈【女子桌球大師賽】蘇文欣奪亞創最佳 吳安儀倒灶八強止步〉. 《體路》. 2017-01-16. 原著喺2017-11-03歸檔. 喺2018-10-18搵到.
5. ↑  〈二〇一一年授勳名單〉 (新聞稿) (繁體中文). 香港政府新聞公報. 2011年7月1號.


|  |  |
| --- | --- |
|  | 呢篇同香港運動員相關係楔位文。歡迎幫維基百科擴寫佢。睇 • 論 • 改 • 歷 |
**倫敦大霧霾事件**（英文：**Great Smog of London**、**Great Smog of 1952**）係發生喺1952年12月5號至12月9號英國倫敦嘅空氣污染事件。發生原因有氣溫低、反氣旋、無風同大量燒煤炭所產生嘅空氣污染而造成嘅大霧。

大霧霾籠罩住嘅倫敦街市。圖正中間係納爾遜紀念柱

經過
--

倫敦冬季多濃霧天氣，工業革命以後，帶嚟大量利用嘅煤炭，燒煤後嘅煙塵同霧混合，停留喺地面上，被叫做黑霧，吸入霧霾導致呼吸道疾病嘅患者增加，身體健康受害。現今流行文化上可以聽到「19世紀末嘅倫敦素有霧都嘅講法」，呢個講法紀錄老倫敦霧霾嚴重嘅歷史風情同現代倫敦差好遠。而1950年代以前嘅100年間倫敦有大約10次大規模霧霾事件，當中最嚴重、對健康危害最大嘅一次就係1952年。

攷
-

1. ↑  A Look Back at the London Smog of 1952 and the Half Century Since

連出去
---

* 倫敦霧霾事件Wayback Machine嘅版面存檔備份
* The Great Smog of 1952[*失咗效嘅鏈*]
* Days of toxic darknessWayback Machine嘅版面存檔備份
* Historic smog death toll risesWayback Machine嘅版面存檔備份
* NPR: The Killer Fog of '52Wayback Machine嘅版面存檔備份
* Pollution call on smog anniversaryWayback Machine嘅版面存檔備份

|  |  |
| --- | --- |
| Stub icon | 呢篇同環境工程、自然環境有關嘅文係楔位文。歡迎幫維基百科擴寫佢。睇 • 論 • 改 • 歷 |
黎元洪
**黎元洪**（1864年10月19號—1928年6月3號），字**宋卿**，中國湖北武漢人，係大清末期至中華民國初期嘅軍事同政治人物。1911年參與辛亥革命，1916年同1922年做總統，1928年死喺天津。

生平
--

1883年，黎元洪考入天津北洋水師學堂。畢業之後入咗水師。1906年，黎元洪做新軍第二十一混成協協統，駐守湖北武昌。

1911年武昌起義後，黎元洪畀起事嘅軍人推舉做湖北軍政府都督。1912年中華民國臨時政府喺南京成立，黎元洪被選做臨時副總統。1913年，黎元洪做副總統。

1915年袁世凱搞帝制運動嗰陣，封黎元洪做武義親王，黎元洪唔肯接受。1916年6月袁世凱過身後，黎元洪繼任大總統。1917年，佢同段祺瑞喺對唔對德國宣戰度意見分歧。黎元洪搵張勳入北京調解，但係張勳就趁機復辟咗宣統帝。張勳復辟失敗後，黎元洪辭職，由馮國璋接任大總統。

1922年第一次直奉戰爭後，大總統徐世昌落台。黎元洪又做大總統，1923年6月畀曹錕趕落台。

| * 睇
* 傾
* 改
中華民國總統 |
| --- |
| 臨時政府（1912—1913） | 孫文 → 袁世凱 | 1912年至1928年嘅中華民國國旗依家嘅中華民國國旗中華民國總統旗 |
| 北洋政府（1913—1928） | 袁世凱 → 黎元洪 → 馮國璋 → 徐世昌 → *周自齊* → 黎元洪 → *高凌霨* → 曹錕 → *黃郛* → 段祺瑞 → *胡惟德* → *顏惠慶* → *杜鍚珪* → *顧維鈞* → 張作霖 |
| 訓政時期（1928—1948） | 蔣介石 → 林森 → 蔣介石 |
| 憲政時期（1948—） | 蔣介石 → *李宗仁* → 蔣介石 → 嚴家淦 → 蔣經國 → 李登輝 → 陳水扁 → 馬英九 → 蔡英文 |
| *斜體字*為代行總統 |



|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |
**韓國服役獎章**（英文：**Korean Service Medal**），係美軍嘅一項跨軍種通用勳獎，根據美國時任總統杜魯門簽發嘅第10179號行政命令，喺1950年11月設立。韓國服役獎章係美軍響韓戰中主要頒授嘅勳獎。

獲得嘅條件
-----

韓國服役獎章嘅頒發期限喺1950年6月27號至1954年7月27號之間，所有響呢段時間參與韓戰嘅美軍都可以獲發呢枚獎章。具體頒發條件如下：

* 喺1950年6月27號至1954年7月27號之間，響朝鮮半島同附近海域等等嘅指定地區服役，直接支援聯合國軍事行動
* 喺指定海域執勤嘅美國海軍或者美國海岸防衞隊艦艇上面服役至少一日
* 喺常駐指定海域嘅艦艇服役至少一日
* 響部分指定嘅灘頭地區參與或者支援戰鬥至少一日
* 臨時派駐地面部隊嘅人員喺指定區域連續服役30日或者斷續服役60日，派駐海上艦艇或者空中部隊嘅唔受服役時間所限
* 登上喺指定海域執勤嘅醫療船同接受治療嘅傷兵

獎章嘅設計
-----

獎章係由美國陸軍紋章學院嘅雕匠設計，正面有一座韓國嘅城門，上面有一行字「KOREAN SERVICE」（韓國服役）；獎章背面嘅內圈係韓國國旗嘅太極圖樣，外圈有「UNITED STATES OF AMERICA」（美國）嘅字樣同一片橡葉。

相關嘅獎章
-----

內文：聯合國韓國服役獎章同大韓民國戰役服役獎章
所有獲頒韓國服役獎章嘅美國人員同時可以獲頒聯合國韓國服役獎章。喺1999年之後，所有曾經響韓戰連續服役30日或者斷續服役60日嘅美軍人員可以獲頒大韓民國戰役服役獎章；喺韓戰開頭，呢個獎章只係頒發俾韓國士兵，後嚟擴展到所有聯合國軍部隊，不過當時嘅美國政府因為程序問題，無接受同認可呢個獎章。

參考
--

1. ↑  〈Foxfall.com網站簡介〉. 原著喺2013年10月4號歸檔. 喺2014年7月5號搵到.
2. ↑  "Korean Service Medal". *U.S. Navy Service and Campaign Medals*. Naval History and Heritage Command. 原著喺2014年12月16號歸檔. 喺2014年7月5號搵到.
3. ↑  "Korean Service Medal".. The Institute of Heraldry. 原著喺2014年7月15號歸檔. 喺2 June 2014搵到. `{{cite web}}`: External link in ``|website=`` (help)
4. 1 2 3  "Naval Historical Center:Korean Service Medal". 原著喺2014年12月16號歸檔. 喺2014年7月5號搵到.
香港灣仔某海鮮舖嘅價錢牌

**花碼**又叫**蘇州碼子**、**番仔碼**、**草碼**、**菁仔碼**，係種唐人數字，係種計數法，源自蘇州。而家喺港澳街市、小販，茶餐廳同埋藥材鋪間唔中先有人用。香港小學數學課程仍然有教用花碼，教科書入面叫佢做**中國數碼**。

史
-

南宋時，蘇州碼由算籌演變出嚟。但算籌通常用響數學同工程，花碼通常用響商業，主要用來速記。

以前喺香港嘅唐人鋪頭廣泛使用，包括街市、食肆、紅色小巴……等等。但係由廿世紀八十年代中期開始，紅色小巴慢慢唔再用花碼寫價錢牌，加上教育越來越普及，令人漸漸轉用阿拉伯數字。家陣剩係響中環 同葵涌 仲有食店用花碼嚟標價。

符號
--

蘇州碼子嘅五同九，係算籌橫式符號嘅草寫。
花碼用啲特别符號嚟代表數字。啲符號係演變自南宋記錄算籌嘅數碼。五至九嘅花碼，係零至四嘅花碼上高各加多一筆短劃代表五（橫式加棟，豎式加橫）。攞常用嘅橫式作例，亦即係短豎加「〇」係「〥」（五），短豎加「一」係「〦」（六），短豎加「二」係「〧」（七），短豎加「三」係「〨」（八），短豎加「〤」（四）係「〩」（九）。其中五、九嘅花碼「〥」「〩」變唨形，以方便書寫。因為傳統畫圈手勢係順時針方向從右到左，所以花碼「〥」收筆喺右上角。 注意數字六到八嘅花碼「〦」「〧」「〨」，書寫陣時第一筆要係短豎，唔應寫作斜點（即使有時有人噉寫），嚟到避免佢捱誤認係「二」「三」。一二三嘅花碼都係豎筆，要避免呢三個花碼相連時混埋，要橫筆「一二三」戥豎筆花碼換住使，第一個數字用豎筆，第二個用橫筆，第三個用豎筆……依次類推。譬如，「二一」花碼作「〢一」，唔係「〢〡」，嚟到唔至戥「〣」混埋；又似「四三一二」作「〤〣一〢」，「一九二二」作「〡〩〢二」。

| 數字 | 〇 | 一 | 二 | 三 | 四 | 五 | 六 | 七 | 八 | 九 |
| --- | --- | --- | --- | --- | --- | --- | --- | --- | --- | --- |
| 花碼 | 〇 | 〡
一 | 〢
二 | 〣
三 | 〤 | 〥 | 〦 | 〧 | 〨 | 〩 |
| 算籌横式 |  |  |  |  |  |  |  |  |  |  |
| 算籌直式 |  |  |  |  |  |  |  |  |  |  |

用法
--

花碼係一種進位制記數系統，以位置表示大小。記數符號寫成兩行，第一行記數值，第二行記量級。例如：

|  |  |  |  |
| --- | --- | --- | --- |
| 〤 | 〇 | 〢 | 二 |
| 十 | 元 |

以上第一行記載嘅係數目嘅數值，「〤〇〢二」代表 4022。第二行記載數目嘅數量級同埋計量單位。呢處數量級係拾（十），代表第一行嘅第一位數字嘅數量級係十位。

換言之，呢組數字係「40.22 緡」，或「四十緡二毫二分」。

喺香港茶餐廳會將「十」或「百」寫響底做收量級。個數嘅數量級唔使寫。呢個計數系統同科學記數法好相近。

### 橫直寫

花碼嘅 「〡」、「〢」、「〣」打直寫埋一齊嘅時候，可能會搞亂，會用漢字數字「一」、「二」、「三」嚟寫清楚。例如：「〢〡」（21）可能睇成「〣」（3），為免混淆，通常第一個數字用花碼寫，之後用漢字數字，「〢〡」就寫成「〢一」。

字謎
--

舊時亦有人用花碼猜字謎。例子：「上花碼，下官版，下花碼，上官版，上下花碼，中間官版」，估一個字。

萬國碼（Unicode）
------------

喺 Unicode 3.0 版本，花碼加咗入 Unicode，字符碼由 U+3021 到 U+3029。

花碼一至九寫法：

| 數字 | 蘇州碼子 | 應用漢字 |
| --- | --- | --- |
| 字符 | 碼址 | 字符 | 碼址 |
| 0 |   | 〇 | U+3007 |
| 1 | 〡 | U+3021 | 一 | U+4E00 |
| 2 | 〢 | U+3022 | 二 | U+4E8C |
| 3 | 〣 | U+3023 | 三 | U+4E09 |
| 4 | 〤 | U+3024 |   |
| 5 | 〥 | U+3025 |
| 6 | 〦 | U+3026 |
| 7 | 〧 | U+3027 |
| 8 | 〨 | U+3028 |
| 9 | 〩 | U+3029 |

### 杭州數字

花碼喺 Unicode 3.0 標準度，俾人誤解係杭州風格。喺 Unicode 4.0 版本嘅「勘誤表」承認搞錯咗：

>  The *Suzhou* numerals (Chinese su1zhou1ma3zi) are special numeric forms used by traders to display the prices of goods. The use of "HANGZHOU" in the names is a misnomer.
> 
> 
> 
>   
> 
> 
> 
> 

Unicode 之中大多數嘅「杭州」錯誤已經改返好，但係為咗穩定，Unicode 唔畀改字符名，所以字符名之中嘅「杭州數字」亦都將錯就錯啦。字符名係一啲軟件嘅唯一標識符，改咗會有向後兼容嘅問題。

註
-

|  |  |
| --- | --- |
|  | 維基同享有多媒體嘅嘢：**Chinese numerals** |

1. 1 2  〈懷舊密碼〉. 原著喺2009年2月15號歸檔. 喺2009年5月21號搵到.
2. ↑  花碼的消逝
3. ↑  仍用花碼的美味雞店
4. ↑  錢寶琮 (民國21年). 《中國算學史上卷》. 北平: 國立中央研究院. pp. 頁113. `{{cite book}}`: Check date values in: `|year=` (help)
5. ↑  錢寶琮 (1957年). 《中國數學史話》. 北京: 中國青年出版社. pp. 頁109.
6. ↑  花碼[*失咗效嘅鏈*]
7. ↑  Freytag, Asmus (2006-05-08). "UTN #27: Known anomalies in Unicode Character Names". *Technical Notes*. Unicode Consortium. 喺2008-06-13搵到. `{{cite web}}`: More than one of `|author=`、`|last=` specified (help)
8. ↑  "Name Stability". *Unicode Character Encoding Stability Policy*. Unicode Consortium. 2008-02-28. 喺2008-06-13搵到.
**中文資訊交換碼**（Chinese Character Code for Information Interchange, 簡稱CCCII）係一套中文字電腦編碼。編碼同ISO-2022相容，每個中文字有有三卦(byte)，每卦七爻(bit)，可以容納94x94x94咁多個中文字，佢亦可以同其他ISO-2022相容編碼混合來用。係好受圖書館歡迎嘅編碼系統。

史
-

初時係美國圖書館要同中文書目録輸入電腦，之但係當時美國並無咁嘅標準，所以美國有關組織就向當時中國(中華民國)求助。其實當時國內都一樣無咁嘅系統，亦美國亦有人提議用日本系統，但係日本字為本實在好難接受。所以1980年行政院文化建設委員會就成立國字小組，專門搞呢件事，當時編碼已經考慮埋中文正體字，異體字同埋大陸簡化字，兼埋收入日文字、韓文字。最後寫成中文資訊交換碼，分幾部交畀美國。而美國亦定做國家標準，ANSI/NISO Z39.64，而美國國會圖書館因為見佢可以編晒東亞典藉，就叫佢做East Asia Coded Character (EACC)，即東亞已編碼文字。 

雖然呢套系統咁受世界各地圖書館歡迎，但響中華民國無辦推廣來用。因為政冶內鬥，另一部門另定國家標準CNS-11643。但電腦廠商就自定立五大碼(Big5)，大量削減字數以及用埋ISO-2022唔畀用嘅空間，將文字塞入兩掛之內，對日後中文電腦發展影響好大。

編碼
--

中文資訊交換碼第一版有5139隻字，家下統一嗎都有引用呢個做來源，叫CCCII Level 1。經過擴充，家下有73400隻字。

編碼空間雖然好大，但唔係任意編。佢想做到正體字、異體字同滅筆字係有對應關係，方便轉換。

佢第一個碼係21212116。

212B2116到212F7816係類似中文字，總共331字，包埋部首214字。21302116到21633016係常用國字標準字體表裏面4808隻字。21642116到26254316係其他中文字37615隻字。

資料
--

國字小組整理中文字期間，掂過好多古籍，好多資料歸納出來，其中一樣係中國文字資料庫(CCDB)，另外重有典籍裹面唔少索引。

轉向統一碼
-----

香港各大學圖書館響2003年由舊有的 CCCII 系統換成統一碼(Unicode) UTF-8格式。

註
-

1. ↑  "Unicode Project" (英文). Library, City University of Hong Kong. 原著喺2007年5月1號歸檔. 喺2007年6月11號搵到.
2. ↑  "Unicode Migration" (英文). Library, Chinese University of Hong Kong. 原著喺2004年11月27號歸檔. 喺2007年6月11號搵到.

參考
--

* CCCII碼